Molim vas da zauzmete svoja mjesta, treba da počnemo sa 18. sjednicom. Dame i gospodo, poštovane kolegice i kolege delegati, prisutni predstavnici Vijeća ministara, međunarodne zajednice, poštovani predstavnici medija, srdačno vas pozdravljam i otvaram 18. sjednicu Doma naroda Parlamentarne skupštine BiH. Sjednici je prisutno 11 delegata, od čega četiri iz reda bošnjačkog naroda, četiri iz reda hrvatskog i tri iz reda srpskoga naroda. Gospoda Hazim Rančić, Slobodan Šaraba, Božo Rajić i Zoran Koprivica opravdano su odsutni, jer su po nalogu ovoga doma na službenom putu. Za 18. sjednicu predlažem usaglašeni dnevni red predsjedništva, koji ste vi dobili plus još jednu tačku dnevnoga reda, a to je: 'Inicijativa za rješavanje pitanja decertificiranih policajaca Bosne i Hercegovine', koju smo dobili od Zajedničke komisije za ljudska prava, prava djeteta, mlade, imigraciju, izbjeglice, azil i etiku. Pošto se radi o usaglašenom dnevnom redu, prelazim na 1. tačku dnevnog reda: Ad. 1. Odgovori na delegatska pitanja i delegatska pitanja Odgovore na delegatska pitanja dobio je delegat Zoran Koprivica, odgovore na postavljena pitanje sa 14. i 15. sjednice Doma naroda; Ilija Filipović na pitanja postavljena na 15. i 16. sjednici; Adem Ibrahimpašić na pitanje postavljeno na 14. sjednici; Mladen Ivanić na pitanja postavljeno na 15. sjednici; Dušanka Majkić na pitanje postavljeno na 15. sjednici; Ivo Miro Jović na pitanje postavljeno na 11. sjednici; Slobodan Šaraba na pitanje postavljeno na 12. sjednici. Ja bih sada trebao da pitam svakog od delegata da li je zadovoljan odgovorom na pitanje. Gospodin Koprivica nije tu, pa ga ne mogu ni pitati. On je imao dva pitanja. 2 Sljedeći je, da li je delegat Ilija Filipović zadovoljan odgovorom na pitanje sa 15. sjednice Doma naroda? Gospodine Filipoviću, izvolite. Imate dva ... pitanja, ako možete odmah odgovoriti.
Vrlo kratko. Djelomično sam zadovoljan, ali nisam zadovoljan sa ulaženjem u nadležnosti, dakle, koje nisu propisane za resorno ministarstvo. Budući smo ovdje imali pred sobom akt kojim je resorno ministarstvo u cilju primjene Okvirnog zakona o visokom obrazovanju pristupilo, dakle, popuni određenih tijela i onda je svojim aktom uključilo ovo ministarstvo Federacije za obrazovanje koje nije, koje ovaj zakon o visokom obrazovanju, Okvirni zakon o visokom obrazovanju uopće ne poznaje. Dakle, ono nije mjerodavno ni u jednoj stvari postupati, a kamoli predlagati ili utvrđivati kandidate kako bi se implementirao ili proveo Okvirni zakon o visokom obrazovanju. Zbog toga u tom dijelu kojim se izbjegavaju mjerodavna po Ustavu Federacije i po ustavima županija, odnosno kantona, ministarstva za obrazovanje, a uključuje umjesto njih ovo ministarstvo Federacije, Ministarstvo za obrazovanje Federacije BiH. Dakle, u tom dijelu apsolutno nisam zadovoljan i mislim da Ministarstvo civilnih poslova mora poštovati ustavni poredak BiH i ne davati nadležnost ovom ministarstvu koje nema nikakve mjerodavnosti u odnosu na obrazovnu politiku kad su u pitanju ... ... županije, odnosno kantoni u Federaciji. Hvala lijepa.
Dobro. Da li je delegat Adem Ibrahimpašić zadovoljan odgovorom na pitanje sa 14. sjednice Doma naroda?
Sad je već i bespredmetno. Naime, da vas podsjetim, riječ je bila o pokušaju da se promijeni Zakon o carinskoj tarifi. Sad je njega sila ovog sporazuma koji se potpisan jučer promijenila i ovako i onako, tako da je bio dosta sakriven praktično u Upravi za indirektno oporezivanje.
Dobro, hvala lijepo. Da li je delegat Mladen Ivanić zadovoljan odgovorom na pitanje sa 15. sjednice?
Moje pitanje se odnosilo na Savjet ministara. S obzirom da je bilo da se Savjet ministara sam obavezao i zaključkom Predstavničkog doma da će do 15. 2. izići sa analizom efekata mogućeg uvođenja dvojne stope PDV-a, kao i razgovora o programu zaštite socijalno ugroženih 3 kategorija stanovništva, a moje pitanje se bilo odnosilo: Da li je, zašto ovaj program kasni i da li će uključivati uvođenje dvije stope? Umjesto Savjeta ministara, ja sam dobio odgovor Uprave za indirektno oporezivanje koja, opet, u dobrom starom svom stilu govori kako ona nije nadležna za socijalni program, što ja znam, kako ona smatra da dvije stope nisu osnova za zaštitu stanovništva, da bi bilo dobro da se uvede poseban program i direktna davanja iz budžeta socijalno ugroženim kategorijama stanovništva. To predavanje smo imali priliku više puta do sada čuti, ali nema odgovora na ono što sam pitao. A to je: hoće li ili neće biti socijalnog programa, umjesto uvođenja dvije stope i, ako neće biti socijalnog programa, hoćemo li konačno dobiti efekte uvođenja dvije stope? Ja na to pitanje nisam dobio odgovor od Savjeta ministara. Ja ponavljam ponovo to svoje pitanje. Jel' ili je jedno ili je drugo. Ako nema ni jednog ni drugog, nek Savjet ministara kaže: neće biti ni socijalnog programa i neće biti uvođenja dvije stope. Pa barem onda da znamo na čemu smo, a ne ovako je samo neko piskaranje u kome, u stvari, uopšte nema odgovora ... na moja pitanja. Dakle, ja ponavljam pitanje i dobićete ga u pisanom obliku: - Hoće li biti programa zaštite socijalno ugroženih kategorija stanovništva ili će biti uvođenja niže stope po mišljenju Savjeta ministara i kada ćemo konačno dobiti efekte pozitivne ili negativne? Ali neke efekte uvođenja dvije stope PDV-a ... što je obavezano prilikom rasprave o Prijedlogu zakona koji sam ja zajedno sa poslanikom Dokićom bio predložio krajem prošle godine.
Dobro, hvala. Da li je delegat Dušanka Majkić zadovoljna odgovorom na pitanje sa 15. sjednice Doma naroda.
Ja moram reći, nažalost, da je najveći dio odgovora koji sam dobila mi već bio poznat prije nego što sam postavila ovo pitanje.
Dobro. Da li je Ivo Miro Jović zadovoljan odgovorom na pitanje sa 11. sjednice Doma naroda? IVO MIRO
: Hvala lijepo, gospodine predsjedatelju. Ne mijenja ništa što ću danas izreći pa ću ostati bez komentara. 4
Da li je gospodin Slobodan Šaraba? Nije tu. Ovdje ima dalje Sulejman Tihić. Ostao ... sam dužan sa prošle sjednice da se izjasnim da li sam zadovoljan odgovorom na postavljeno pitanje sa 15. sjednice Doma naroda. Pa evo da i ja kažem onda. Ne znam koliko se ko sjeća, ja sam postavio pitanje: Zašto na graničnim prelazima u BiH ne postoji oznaka „Dobro došli u Bosnu i Hercegovinu“ znate? Ja sam ovde dobio odgovor na pitanje da to navodno nije propisano pravilnicima koji regulišu tu materiju. Međutim, da oni smatraju da je to, da oni podržavaju tu ideju, da smatraju da finansiranje nabavki i postavljanje takvih tabli treba da bude izvršeno od strane Ministarstva komunikacija i transporta BiH kao što je propisano članom 16. stav (2) Zakona o nadzoru i kontroli prelaska državne granice. Tako, da tako kažem: djelimično sam zadovoljan, jer Granična policija smatra da to treba postaviti ... s tim što taj posao prebacuje na druge, ovo ministarstvo ... i očito da će biti potrebno postaviti pitanje i usmjeriti aktivnosti prema Vijeću ministara u pravcu rješavanja ovoga problema. Tako da evo djelimično sam zadovoljan. Prelazimo na, ima li novih delegatskih pitanja, izvinjavam se. Ima gospođa Majkić. Vidim ovdje pismeno Vi ste dali jedno pitanje.
Da. Pa rečeno je da dostavljamo unaprijed pitanja. Dakle, moje je pitanje upućeno Savjetu ministara. Zakonom o Vijeću ministara u članu 6. stoji - ukupan sastav Vijeća ministara će u toku cijelog mandata biti upotpunosti u skladu sa Ustavom BiH, naročito sa njegovim članom V 4.b) i IX 3. te će se u skladu s tim u sastavu Vijeća ministara osigurati jednaka zastupljenost konstitutivnih naroda BiH. U članu 8. istog zakona stoji - osim ministra, koji je odgovoran za rad ministarstva u cjelini i zamjenika ministra s pravima i dužnostima iz prethodnog člana ovog zakona, svako ministarstvo ima i sekretara ministarstva koji obavlja poslove i zadatke utvrđene Zakonom o državnoj službi u institucijama BiH čije imenovanje se vrši u skladu sa odredbama tog zakona i uz uvažavanje principa sadržanih u članu 6. ovog zakona. Dakle, osiguravanje jednake zastupljenosti naroda. Ministarstvo bezbjednosti i Ministarstvo pravde su dva jedina ministarstva u Savjetu ministara u kojima ministar, zamjenik ministra i sekretar ne potiču iz sva tri konstitutivna naroda. U oba ministarstva zastupljeni su po jedan predstavnik hrvatskog naroda i po dva predstavnika iz reda bošnjačkog naroda. Dakle, nema predstavnika srpskog naroda. S obzirom na evidentnu diskriminaciju srpskog naroda u ova dva ministarstva, molim Savjet ministara da mi odgovori na sljedeća pitanja: 1. Kada će biti izvršen nacionalni balans na navedenim pozicijama u Ministarstvu bezbjednosti i Ministarstvu pravde? 5 2. Kakav je nacionalni sastav u svih 12 organizacionih jedinica Ministarstva bezbjednosti? Navesti sve nazive radnih mjesta, te kvalifikacionu i nacionalnu strukturu po radnim mjestima. 3. Kakav je nacionalni sastav u svih 9 organizacionih jedinica Ministarstva pravde? Navesti sve nazive radnih mjesta, te kvalifikacionu i nacionalnu strukturu po radnim mjestima. Odgovor molim pisanim putem. Hvala.
Dobro, hvala. Da li još neko ima delegatskih pitanja? Konstatujem da nema i da je rasprava o ovoj tački dnevnog reda zaključena. Prelazimo na 2. tačku dnevnog reda: Ad. 2. Prijedlog zakona o lijekovima i medicinskim sredstvima (drugo čitanje) – predlagač: Vijeće ministara BiH U drugom čitanju vodi se rasprava o amandmanima i glasa se o zakonu. Predstavnički dom je usvojio zakon sa osam amandmana. Dobili ste Izvještaj nadležne komisije. Komisija je usvojila osam amandmana koji su postali sastavni dio teksta zakona. Novih amandmana nije bilo. Otvaram raspravu. Da li se ko javlja za riječ? Pošto se niko ne javlja za riječ, pristupamo glasanju. Konstatujem da je ovaj zakon usvojen u identičnom tekstu kao u Predstavničkom domu, jednoglasno. Prelazim na 3. tačku dnevnog reda: Ad. 3. Prijedlog zakona o izmjenama i dopunama Zakona o jedinstvenom matičnom broju (drugo čitanje) – predlagač: Vijeće ministara BiH
Ma samo jedno pitanje. Mi smo danas, ja nisam stigao dobro to da provjerim, dobili pismo sa seminara pravnika, sudija i tužilaca u kome nas upozoravaju na neki naredni pravni lijek, pa bih volio, ako nismo imali priliku, delegati drugi da dobiju, to je došlo na Kolegij da eventualno vidimo da li je nešto što ima posljedice na ovo i da ... Nema, jel'? Izbrisano već, dakle onda uredu, dobro, onda ništa.
Dobro, možemo glasati. 8 Konstatujem da je ovaj zakon usvojen jednoglasno u tekstu kao u Predstavničkom domu... Prelazimo na 7. tačku dnevnog reda: Ad. 7. Prijedlog zakona o platama i naknadama u institucijama BiH (drugo čitanje) - predlagač: Vijeće ministara BiH U drugom čitanju vodi se rasprava o amandmanima i glasa o zakonu. Predstavnički dom usvojio je ovaj zakon sa 18 amandmana. Dobili ste Izvještaj nadležne komisije. Komisija je usvojila 18 amandmana koji su identični amandmanima Predstavničkog doma. Nove amandmane podnijeli su delegati Alma Čolo i Hazim Rančić. Otvaram raspravu. Da li ... predlagači amandmana imaju šta da kažu? Evo gospođa Majkić se prva javila.
Dakle, poslije zaista mnogo priča, mnogo tumačenja, mnogo komentara i nakon toga što Parlament ove zemlje konačno izbaci iz zakona, jer ne zaslužuje da bude, tako da javnost je ocijenila da Parlament ove zemlje ne zaslužuje da bude obuhvaćen Zakonom o platama, sad možemo da zbog toga govorimo racionalnije o drugima, pošto nas ovdje nema. Nikad nisam ni pomislila da ću biti u poziciji da pripadam onoj grupi koja ne treba da bude urađena, urađena u skladu sa zakonom i nikad nisam mislila da ću morati pročitati i odslušati toliko komentara koji su se sručili na Parlament ove zemlje. I zaista, kao čovjek bunim se u sebi i negodujem, jer sam nastojala da sve vrijeme i u prošlom i sadašnjem mandatu sa svojim radom opravdam ono povjerenje ljudi ... zbog kojih sam ja ovdje. I mislim da svakim svojim činom sam nastojala da opravdam da rad poslanika i delegata u Parlamentarnoj skupštini nije lak, posebno što se radi o tako malom broju ljudi koji trebaju da ponesu teret u ovoj zemlji koja je još pravno nezaokružena, ustavno nezaokružena republika, evropskim integracijama, i zaista mi teško pada što moram govoriti o ovom. Ja želim još, naročito prije nego što kažem svoj konačan stav. Ja želim da vam kratko pročitam jedno kratkih par redova jedne mlade žene koja radi negdje u instituciji BiH, i to mi se obratila e-mailom, i ne samo meni, to je poslala, pismo je poslano i gospodinu Mladenu Ivaniću i gospodinu Vinku Zoriću, Ivi Miri Joviću, Azri Hadžiahmetović i Sadiku Ahmetoviću, kao poslanicima i delegatima. I pismo kaže, neću da kažem njeno ime, da ne bi žena imala problema, ali treba da se čuje: 'Radim kao stručni saradnik u jednom od državnih ministarstava. Moja plata je 768 maraka i topli obrok 200 maraka, i tako je u posljednjih tri-četiri godine. Moj suprug radi isto sa VSS sa platom od blizu 1000 maraka. Imamo stambeni kredit čija je rata 700 maraka na 9 15 godina. Imamo dvoje djece za koje plaćamo obdanište dva puta po 150 maraka. To što su parlamentarci, ministri, generali i i mi sebi toliko precijenili koeficijent, ispaštamo sada mi, državni službenici nižeg ranga, koji u praksi vuku najviše posla, a ... kojima radimo pripremu za sastanke, kojima pišemo govore, kojima prevodimo svaki predmet i radimo izvještaj o njihovom radu. Mi smo žrtve jednog sistema. Ukopali su nas i svakodnevno se ukopavamo. Poniženi smo toliko da i PK vozač noćne smjene u preduzeću ... ima platu od 1300 maraka, da ljudi koji iste takve poslove rade na federalnom nivou imaju sad već naše duple plate, da učiteljica u svakom zaseoku sa dvije godine pedagoške ima 1200 maraka, da konobar na Ferhadiji ima 800 maraka, da medicinske sestre imaju veću platu od nas. Takva je država, takve su ovdje plate. Imam 33 godine, VSS, govorim engleski, informatički sam pismena, isto ko i moj muž, a očito je ovo istjerivanje iz zemlje jer nema šanse da se ovako preživi. Pa šta treba, baviti se kriminalom ili napustiti zemlju!? Imamo samo dve mogućnosti. Molim vas, obećajte nam konačno te plate, usvojite taj zakon s tim da i ove više kategorije, raspravljajte o njima posebno. Oni itekako ne osjećaju ovu krizu, zato se ovo nama sve ovo odugovlači, jer svi žure i stignu na godišnji odmor, a za nas je odmor u ovakvim okolnostima misaona imenica.' Dakle, namjerno sam pročitala ovo pismo koje je vezano za jedan zaključak koji ću kasnije dat. Dakle, naša Komisija za finansije i budžet usvojila je amandmane identične Predstavničkom domu. Naša komisija ... nije usvojila jedan zaključak za koji je ostavljeno da se o njemu odluči na samom Domu, ja ću ga kandidovati da je to zaključak koji govori da Dom naroda Parlamentarne skupštine BiH obavezuje Savjet ministara da u roku od 60 dana od dana prijema ovog zaključka izradi Prijedlog zakona o platama i drugim naknadama u sudskim i tužilačkim institucijama na nivou BiH i dostavi ga u parlamentarnu proceduru. Dakle, izbacili smo i njih, ali ćemo njih obuhvatiti novim zakonom. I još jedan zaključak koji bi bio mala naknada ovoj gospođi koja je meni poslala ovo pismo, ali i tamo gdje je možda napravljena greška prema pojedinim kategorijama ljudi, a taj zaključak bi formulisala: 'da Dom naroda Parlamentarne skupštine BiH obavezuje Savjet ministara da u roku od šest mjeseci od implementacije Zakona o platama i naknadama u institucijama BiH napravi detaljniju analizu i sačini prijedlog mjera i dopuna navedenog zakona u onim slučajevima kod kojih se ustanovi da je došlo do propusta kod određivanja elemenata plata i naknada i isti uputi Parlamentarnoj skupštini na razmatranje i usvajanje.'
Dobro, hvala lijepo. Gospođa Alma Čolo.
Evo, s obzirom da se samo amandmani od gospodina Hazima Rančića i mene danas nalaze ovdje pred poslanicima, mi smo imali obavezu s obzirom da smo u onoj prethodnoj fazi podnijeli 15 amandmana koje je podnijela i SDA u Predstavničkom domu; tih 15 amandmana se 10 odnosilo na smanjenje plaća imenovanim osobama u Predsjedništvu, Vijeću ministara i Parlamentarnoj skupštini BiH, a također i ... ... o povećanju plaća profesionalnim vojnim licima i policijskim službenicima. Isto tako, predložili smo povećanje plaća zaposlenim u institucijama BiH, u svim institucijama BiH, to su ovi sa srednjom stručnom spremom i višom stručnom spremom, jer je nekim procjenama utvrđeno da bi ovi zaposlenici u Parlamentarnoj skupštini BiH sa primjenom ovih novih koeficijenata imali znatno smanjenje ... plaća. Naravno da su poslanici u Predstavničkom domu ... iako njihovi amandmani nisu prošli, poslanici SDA, eto njihovi amandmani nisu prošli, nadležnoj komisiji ponovo uložili ove amandmane, i mi smo preuzeli tu obavezu, gospodin Rančić i ja, da ponovo ove amandmane prezentiramo Domu. Znači, da ih u zakonskom roku u skladu sa Poslovnikom ... predložimo na usvajanje ovom domu, s tim što smo promijenili amandman koji se odnosi na zaposlene u institucijama BiH, te je naš Amandman XI. Jednom je rečeno da se Kolegij Domova dogovorio da se zaposlenim u institucijama BiH ide na određeno povećanje plaća da ne bi došlo do snižavanja njihovih plaća primjenom ovog zakona i ja sam taj amandman napravila u skladu sa zahtjevom zaposlenika. Evo danas čujemo ... da iz Ministarstva finansija tvrde da su to značajna sredstva za 2.500 zaposlenih u institucijama BiH i da se ovakav amandman ne bi mogao podržati. Ja ću, naravno, ostati kod ovog amandmana, jer su mi drugi ljudi, pogotovo iz Kolegija sugerirali da podnesem takav amandman. Znači, nisam ga samoinicijativno podnijela i rekli su mi da je to dogovoreno, tako da ja danas ostajem kod ovog amandmana. A želim da iznesem neki svoj stav kada je u pitanju usvajanje Zakona o plaćama. Mislim da je ispuštanje Parlamentarne skupštine BiH, tj. izuzimanje naših plaća iz ovog zakona pogrešno, jer ja sam od početka mislila da je osnovni smisao zakona da na jedan sistemski način riješi pitanje zaposlenih u institucijama BiH. Sve budžetske korisnike da definira ovim zakonom i znači sve ono što se finansira iz budžeta BiH da bude jednoobrazno zakonski riješeno. Imamo sad situaciju da su poslanici izuzeti, jer je medijska hajka bila takva ... Mi smo predložili da ti koeficijenti budu niži, to nije prihvaćeno i sad su poslanici izuzeti i stvarno ne mogu se s tim pomiriti da 57 poslanika BiH i najmanji Parlament u regionu, Parlament koji očekuju značajni poslovi, provedbu Sporazuma o stabilizaciji i pridruživanju!, vjerujte, Hrvatski sabor je imao sedmodnevna zasjedanja da bi donio svoje zakone u cilju usklađivanja sa acquis communautaire, tako da mislim da ..., ono što nas čeka u narednom periodu, svakako ne zaslužuje da nas neko iz ovog zakona izostavi, ali eto, tako su se dogovorili neki ljudi u ovom parlamentu. I vjerujte, javno upućujem svoje neslaganje.
Dobro, hvala lijepo. Gospodin Ilija Filipović se javio za riječ.
Hvala lijepo za riječ, predsjedavajući. 11 Dakle, vrlo kratko ću samo, da ne ponavljam sve ovo što su rekle kolege u odnosu na ovaj slučaj, kad se pred nama sad nalazi u Domu naroda Prijedlog zakona o plaćama i naknadama: da u tom zakonu su obuhvaćene sve institucije BiH, osim najvećeg zakonodavnog tijela u ovoj državi koje donosi zakone za sve. Dakle, i o udrugama i akvarijskim ribicama i pčelicama, dakle jednostavno pod pritiskom svirača, tamburaša i ostalih orkestrača pred ovom zgradom koji su to odradili. Dakle, ovo je jedan primjer kakav ne bi trebao biti primjerom drugim zemljama u okruženju, drugim parlamentima, da nam oporba stvori jednu takvu harangu skupa sa javnim emiterima koji su ih tako podržali bez ikakve argumentacije, ne vodeći računa da je Parlament ovo države BiH, a ne savjet jedne mjesne zajednice. Ako netko misli da ova država može funkcionirati i kao mjesna zajednica, onda ne misli dobro ni sebi niti građanima ove ...države. Taj pritisak je sramotan, osjećam se poniženim što se izbacio, dakle, parlamentarac iz jednog ovog zakona koji je prvi puta u ovoj državi sustavno napravljen i obuhvatio, dakle, evo sad vidimo i sa određenim pogreškama, sve djelatnike i zaposlenike u institucijama BiH kao da parlamentarci nisu sastavni dio države BiH nego su nekakva vankategorija kojih treba i dalje po fišecima obračunavati u Vijeću ministara preko Zajedničke administrativne komisije itd. Ne bih trošio vrijeme na to, nego se osjećam poniženim kao parlamentarac, jer ne mogu oprostiti Zastupničkom domu, ne mogu oprostiti ni kolegama koje nisu shvatile da je ovaj parlament od jučer u takvoj jednoj odgovornoj ulozi i funkciji u odnosu na potpisani Sporazum o stabilizaciji i pridruživanju u odnosu na vrijeme koje je pred nama, u odnosu na ... želju i ciljeve zadane BiH da se, dakle, čuli smo, svo zakonodavstvo ove zemlje uskladi sa acquis communautaire da jednostavno imamo pravila igre i ponašanja uređena kao i druge zemlje ako mi želimo biti sastavni dio obitelji EU, uređenih demokratskih država u Europi. Dakle, zbog toga mislim da ... trebamo dijeliti zajedničko nezadovoljstvo što se taj čin dogodio zahvaljujući kolegama zastupnicima koji sjede u Zastupničkom domu. Sa mnogima sam razgovarao koji su i glasovali protiv tog zakona, koji su bili za to da se ne nađe parlament u tom zakonu pod pritiskom ulice, pod pritiskom oporbe. Dakle, ovo je jedinstven primjer koji se ne smije ponoviti nikada više da nam oporba diktira kako će nam raditi parlamentarna većina. Ta parlamentarna većina je pala na zadatku i to je sramota ovog parlamenta, sramota ove države da se jedino parlamentarci tretiraju kao mohikanci u ovoj državi u odnosu na ovaj zakon. Ovo što je rekla gospođa Alma, ja sam bio taj koji je svim srcem, dakle, izlobirao inicijativu da se popravi pozicija namještenika u ovom zakonu, bez obzira na ovu ljutnju koju sam vam maloprije rekao, ali nisam mogao progovoriti a da prethodno ne progovorim i ovo što sam rekao maloprije. Dakle, iskreno sam lobirao i izlobirao, da tako kažem. Dakle, nije trebalo ni puno vremena ... jer kada sam došao, nakon sjednice Zastupničkog doma kad je prihvaćen ovaj Zakon o plaćama, u Dom naroda, stid me je bilo gledati po uredima kako plaču namještenici. Plaču, imaju plaće manje od 30, 50, netko 150, pa 200 KM, tako su mi rekli. Istog trenutka, dakle, nisam znao drugo rješenje nego sam molio, budući je Klub Bošnjaka obnovio amandmane, dakle jedino je bilo moguće preko obnovljenih amandmana pristupiti pokušaju ispravke te nepravde koja je uočena simuliranjem umnoška koeficijenata sa osnovicom koja se pretpostavlja. Jednostavno sam bio sretan da će se danas dogoditi ta ispravka. Danas, čekajući da se dobije kvorum za naš rad, dobio sam poziv s dva mjesta, jedan je bio iz međunarodnih institucija, drugi je bio iz resornog ministarstva koji je predlagatelj ovoga zakona i otprilike se svodi priča na to (to obuhvaća ova ispravka ovog amandmana koji je 12 obnovila gospođa Čolo, dakle, koja nije spomenula moje ime, ali ja sam s njom razgovarao, molio sam je da sjedne sa namještenicima da se dođe do nekakvog rješenja; došlo se do njega, amandman je pred nama, ... međutim) rečeno nam je da to narušava ukupni sustav i koncept ovoga zakona, jer obuhvaćaju ovi amandmani preko 2,5 tisuće ljudi koji su u sustavu, dakle zaposlenici, odnosno namještenici institucija BiH i da se jednostavno zastane sa tim izmjenama, da pokušamo smoći snage prihvatiti takav zakon kakav nam je došao iz Zastupničkog doma i da ništa drugo ne diramo kako bismo dali prostora Vijeću ministara da isimulira, dakle, primjenu ovoga zakona u prvih par mjeseci i mislim da je na tom tragu i prijedlog, ja se ispričavam, ovo se odnosi upravo na Vijeće ministara, u tom smislu se svodi, na to se odnosi i prijedlog gospođe Majkić, da se da prostor predlagatelju, dakle Vijeću ministara, resorno ministarstvo da vidi kako će to u primjeni u prvih par mjeseci, evo sad se ovdje predlaže šest mjeseci, a da se onda pristupi prijedlogu izmjena i dopuna ovoga zakona. Kako ne bismo, dakle, napravili pogreške prema drugima, kako ne bi neko dobio previše, a netko manje nego što ima danas i kako bi se, ja vjerujem do tada, sa fišeka i sa fišeka Zajedničke administrativne komisije našao i Parlament u tom zakonu. Jer ako netko misli da može uspoređivati parlamentarca sa normama, neka mi oprosti rahmetli Alija Sirotanović, dakle, to više neće ići. Parlamentarce treba uspoređivati u odnosu na ono što je pred njima, kakva je njihova odgovornost sa parlamentima drugih država regije jugoistočne Europe i onih parlamenata kamo mi želimo ući, biti. Nama su jučer rekli: čestitamo, vi ste 28 članica EU! Dakle, već nas tamo vide. Nama je put putovati do tog čina kad ćemo sva poglavlja odraditi, dakle i biti primljeni u to društvo. Ali upamtite, taj će posao proći preko tri institucije u ovoj zemlji: Predsjedništva BiH koje je pozicionirano na adekvatan način, zasad mislim u odnosu na ... to što rade; preko Parlamenta kao najvećeg zakonodavnog tijela u ovoj državi; preko Vijeća ministara i svih crvića koji još trebaju biti primjeri da Vijeće ministara dobije pravi kapacitet kadrovski, smještajni i drugi, da bi mogli izvršiti i usvojiti ovdje preko stotinu tisuća stranica novih zakona, preporuka i raznoraznih direktiva. Raduje me taj posao, ali će me radovati kad to budu shvatili i oni koji misle da mogu harangirati i zaustavljati procese u ovoj zemlji. Neće se zaustaviti proces, neće ostati zastupnici bez plaća, ja to otvoreno ovdje govorim. Postoji Zajednička administrativna komisija, postoje utvrđeni koeficijenti koji nisu različiti od onoga što je predložilo i Vijeće ministara. Utvrdit će se osnovica, parlamentarci će imati svoju plaću. Ali nam je žalosna činjenica da smo izvan stroja. Dakle, mi smo morali biti u tom zajedničkom štivu koji se zove Zakon o plaćama i naknadama svih korisnika državnog proračuna. Mi ne koristimo proračun druge zemlje nego BiH i želimo biti, želimo biti u tom zakonu. To mora shvatiti i oporba, ma koliko gorljivo zagovarala doći na vlast. Nek se strpe, nek sačekaju deseti mjesec 2010., opći su izbori, neka kažu što su uradili osim harange i osim glasovanja protiv reformskih zakona koji su nas doveli u situaciju da jučer imamo potpisan Sporazum o stabilizaciji i pridruživanju. Na kraju bih zamolio moje kolege ovdje, kolege iz Kluba Bošnjaka, znam da neće odustati od svojih amandmana, ali da prihvatimo sugestije koje smo dobili, dakle, iz međunarodnih krugova koji prate našu potrošnju ukupnu i iz resornog ministarstva da ne idemo danas izvan okvira koje je prihvatio Zastupnički dom. Dakle, da ne idemo s novim amandmanima, da ne prihvaćamo nove amandmane! Hvala vam lijepa. 13
Dobro, hvala lijepo. Javio se gospodin Mladen Ivanić.
Ovaj zakon je sasvim sigurno zakon koji će uvijek, kad god se bude donosio, izazivati različite komentare. Ali je velika stvar da ova zemlja konačno ima jedan zakon u kome je uredila odnose unutar cijele državne strukture, da se tačno zna koliko ko ima platu i da to bude javno, transparento, da se na jednom mjestu donose odluke, a ne na petnaest mjesta i da, onda, imamo razna takmičenja između nezavisnih institucija, nazovimo ih tako, koje svoju nezavisnost mjere prije svega visinom plate. Dakle, ja smatram da je donošenje ovog zakona bilo izuzetno značajno i htio bih i javno da Savjet ministara pohvalim što se opredijelio za to da ovakav zakon donese i da stane iza njega. Međutim, imaju, ima nekoliko stvari za koje ja lično mislim da u ovom zakonu su ostale nedefinisane i proizvešće određene ... probleme. Mislim da je apsolutno nepotrebno da su poslanici i Parlament su se izvukli iz ovog zakona i mislim da je to pomalo i licemjerstvo Predstavničkog doma bilo jer će se desiti isto što je bilo planirano samo što to neće biti kroz zakon. I, pravo da vam kažem, ja zaista mislim da to nije dobro i, ako je ikako moguće, mislim da Zajednički kolegij treba da sjedne i u relativno kratkom roku vrati Parlamentu ovaj zakon, jer on treba biti u ovom zakonu. Politička je demagogija da su svi ostali u zakonu osim Parlamenta. Ja zaista mislim da to nema smisla i da to evo nekim zaključkom obavežemo se da ćemo da li u roku od šest mjeseci, kad će inače Savjet ministara morati izići sa ocjenom primjene ovog zakona, ili prije da se to uradi. Pa mi jesmo predmet kritike i bićemo uvijek predmet kritike javnosti i neće kritika javnosti pobjeći od nas time što ćemo mi isključiti sebe, a onda isto to uraditi kroz sjednicu Administrativne komisije. Mislim da je to trebalo imati hrabrosti dovesti do kraja bez bilo kakvih lažnih, ne znam ni ja, ne znam kako bih ja to nazvao. Ali dobro, to se desilo, da mi sad ne bi ugrozili zakon, taj dio mi prihvatimo. Ali daj da se sami obavežemo da ovaj dom zaključi da kao Zajednički kolegij u roku od šest mjeseci mora obezbijediti izmjene zakona i da i Parlament bude sadržan u ovom zakonu. Druga slabost ovog zakona, koji zaista mislim da postoji, jeste nekorektan odnos prema namještenicima i srednjoj stručnoj spremi. To su jedini kojima plate padaju. E, našli smo gdje ćemo štedjeti! Zaista smo našli u cjelini svi skupa gdje ćemo štedjeti i mislim da to nije dobro i mislim da bi, ja imam namjeru ako ostanu predlagači kod tog zakona pošto je kod amandmana tog dijela da podrži njihov ... stav, jer mislim da se neće budžet slomiti na srednjoj stručnoj spremi i tim ljudima kojima je jedino, koliko sam ja dobio bar informaciju, volio bih da me isprave, da me isprave ministar ako sam pogrešno dobio informaciju, kad bi se primijenili sad koeficijenti – da bi njima plate jedino pale. 14 Treće što mislim da u zakonu ima mali problem jeste prevelika razlika između radnika visoke stručne spreme sa posebnim ovlaštenjima i referenata. Hiljadu i nešto maraka je prevelika, 1 300 čini mi se maraka, kad se primijeni je prevelika razlika za isti nivo obrazovanja i mislim da je ipak nepotrebna i nepotrebno ... velika. I četvrta stvar koju mislim da se mogla popraviti je pitanje i pozicija savjetnika na raznim mjestima. Savjetnici su ljudi koji su izabrani, koji nemaju sigurnost radnog mjesta, koji su tu dok su ministri, dok su tu predsjedavajući domova, članovi Predsjedništva, a koji su podležni konfliktu interesa kao i svi izabrani funkcioneri. Mislim da njihova pozicija u odnosu na neke druge pozicije ovdje je nezasluženo niska i mislim da je trebala biti malo adekvatnije tretirana. To su moje četiri primjedbe. S obzirom da imamo, koliko sam shvatio, samo jedan amandman koji dijelom popunjava ovo, ja moram reći da ja sam uvjeren da ovi iz srednje stručne spreme neće srušiti budžet. I spreman sam da čujem i argumente ministra finansija ... u tom kontekstu, ali ako, jer zaista mislim da ne bi bilo dobro da te ljude jedine kaznimo. Evo toliko. Hvala.
Dobro, hvala lijepo. Da li se još ko javlja za riječ? Adem Ibrahimpašić.
Ja bih htio samo da kažem da je u početku ovo pošlo nahero. A Filipoviću da kažem: nemoj se ljutiti na opoziciju, vi ste imali dovoljno ruku da ovo izglasate, nije vam kriva opozicija. Dakle, puno sam puta u životu bio u prilici, bio u prilici da pravim ovo što ste vi uradili. Nijedanput nisam nikom smanjio platu. Počeo sam od onog što postoji, pa redao, je li, ... po hijararhiji do vrha. Ako nisam imao dovoljno para da to sve pokrijem, čekao sam da imam dovoljno para da to uradim, pa kad uradim, ako u nekakvom periodu nemama dovoljno para, onda ide svima dole. I mislim da je ovdje urađena, potpuno se slažem s Ivanićem, jedna greška koja bi se mogla popraviti ovim amandmanom. I nemojte da nas uvjeravate da to budžet neće podnijeti, ja sam to već u glavi skontao, to su male pare. A što se tiče tih međunarodnih krugova, oni su mene uvjeravali da ako usvojimo u onom Zakonu o staroj deviznoj štednji i skinemo sa 13, ne znam ni ja, na 9, 10, godina, da će propasti država. Prema tome ne uvažavam ja ... te argumente i ne mogu ih progutati. Prema tome, ja ću glasati ... za ovaj amandman.
Dobro, hvala. Branko Zrno.
Gospodine predsjedniče, ... ja sam se davno bio javio, drugi. 15
Ja se izvinjavam, ovdje mi nije.
Ali malo, malo ste previdjeli, nema veze. Tako da ja sad imam vrlo malo toga reći s obzirom na ono što, znate oni koji prvi uhvate otmu onomu koji malo, malo, možda teže razmišlja.
Izvinjavam se, stvarno nisam vidio.
... doduše, najprije sam se javio za repliku, a onda i prijavu za diskusiju. Nemam ja šta puno ... pričati, sve je uglavnom kazano. Ja sam samo mislio kolegicama i gospođi Majkić i dragoj kolegici ... Almi kazati ... da javnost, oprostit ćete, pa neko reče hajka, neko reče haranga, neko reče progon, neko reče ono što se u, ja bih rekao, normalnim demokratskim okruženjima i ne može desiti, ne aludirajući apsolutno ni na čiju i ni na kakvu kontrolu, nego na jednostavno profesionalnost i svijest ljudi o onomu o čemu pišu. Najelementrnije vijest mora odgovoriti na pitanja: tko, što, gdje, kada, kako i zašto. Sve što se pojavilo medijski i što je plasirano, nije odgovorilo ni na jedno od ovih pitanja. I ja to promatram tako i vidim tako. Previše je problema u ovoj zemlji da bi problem plaće pedeset i, koliko, sedam zastupnika najmanjeg europskog parlamenta bio problem ove zemlje, problem njen, fiskalni problem, srušit će se, past će. Apsolutno nije. Ali velim, ostavimo medije tamo neka rade svoj posao, nekada na radost, ali vrlo često na žalost svih nas, jer se trebaju pozabaviti stanjem u svojoj kući. Kad se iz svog dvorišta pomete, onda je pometena ulica. Dok god nije tako, prljavo je i dvorište i ulica. Ali i to je replika, u smislu da zato što smo mi izbačeni iz zakona, obezakonjeni, mi snosimo direktnu krivicu, mi koji smo počeli politički manipulirati, koji smo najprije počeli kalkulirati, onda smo počeli politički manipulirati doslovno. Pretvorili smo se u ono što nismo. Jednu priču pričamo za stolom, drugu priču pričamo u Parlamentu. Kad smo nas četvorica, svi glasujemo za jedno, kad sjednemo ovdje pa nas razdvoje ove slušalice, onda svako ima svoju istinu, svako ima svoju priču, a svako vjerojatno ima i deseti ovoga mjeseca i 2010. godinu! Ja oporbi ne zamjerim osobno, ne zamjerim zato što je ona nama nametnula priču umjesto da mi njoj nametnemo priču, čovječe. Ta oporba danas raspolaže milijardama državne imovine, onoga što su stvarali svi građani ove zemlje, oni danas raspolažu, oni ubiru poreze, oni ubiru rente, oni izdaju poslovne prostore itd., itd. Imamo šansu šest godina tu priču nametnuti, sad smo konačno postavili pitanje i, pazite, niko negativno ne odgovara na pitanje. Svi logično prihvaćaju postavljeno pitanje. Koje je to? Ja nisam ..., ja nisam stvarao ništa! Kako? Ja se rodio '98., hvala Bogu. Gdje je to dio moje plaće išao? Pitali me komiteti šta se gradi i šta mi uzimaju. Ali ostavimo i to. Ne krivim ni oporbu nego nas. Ali je uistinu i tuga. Ja zapravo postavljam pitanje, ne sada u kontekstu zakona, o zakonu ću možda govoriti poslije ministra financija. Jer ja poštujem previše struku i sva ministrova objašnjenje na prvim sesijama i prvim razgovorima o 16 prijedlogu ovoga zakona ja sam apsolutno prihvaćao. Čovjek je prihvaćao naše sugestije, ali je sve poslije postalo vulkan. Ja zato postavljam jedno drugo pitanje: Treba li država u administrativnom smislu Bosna i Hercegovina? Nek nam se definitivno kaže, ako država BiH ne treba, a ja mislim da mi to jesmo, jel' u ovoj zemlji to nema tko drugi biti. Neka kažu, ako postoji neko drugi, ako to nije Vijeće ministara i ako to nije Parlament - ko je to ovdje država? Treba li nam država? Ako nam ne treba, javno, gospodo, kažite, glasovat ćemo protiv ovoga i svih ostalih zakona. Ja neću pričati priču o našem putu u Europu, ispričao ju je Filipović. Bože daj da ona bude takva! Međutim, način na koji se nas ucjenjuje, način na koji se priča priča o nama, sticajem okolnosti sinoć sam gledao Centar civilnih inicijativa, njihova izvješća o radu Vijeća ministara, ovoga parlamenta i dodirnuli su Parlament Federacije, valjda, drugi dio države ih ne zanima. Šta se to prati? Je li ja Centar civilnih inicijativa samo zanimam kad sjedim ovdje dva- tri sata ili dva dana? A ja u Parlamentu provodim dnevno u prosjeku 12 sati. Šta to ja radim? Je li moj posao uzeti ove materijal, ne otvoriti ih, ovdje dignuti ruku, odnosno pritisnuti „za“ ili „protiv“. Postoje li, ima li ovaj parlament radna tijela, funkcioniraju li ta radna tijela? Tko to ocjenjuje? Pa ako ste toliko neobjektivni sad direktno, ako ste toliko neobjektivni, onda budite neobjektivni i dalje, samo uzmite u obzir sve ono što mi radimo ili ne radimo. Ima izvješće i za rad, ima, to sam maloprije govorio, ima izvješće i za nerad. I jedno i drugo. Ako su dobra, ako su istinita i ako su točna, i to je problem. Ponavljam pitanje i neću ponavljati pitanje, konstatiram: gospodo, sve što ste uradili protiv Prijedloga zakona iz Ministarstva financija i trezora, odnosno Vijeća ministara, uradili ste na način rušenja, ne direktnog rušenja, ali svakako urušavanja države koja ima svoje ime i prezime, koja se zove Bosna i Hercegovina. Zahvaljujem.
Hvala lijepo. Da li se ko još javlja od delegata za riječ? Rudo Vidović, izvolite.
Zahvaljujem, gospodine predsjedatelju. Pa ja bih želio iskazati svoje promišljanje o ovom zakonu sa pozicije zastupnika koji nije profesionalac u ovom domu, a to me asociralo nekoliko razgovora sa novinarima koji su tražili moje mišljenje i nisam im zanimljiv zato što nisam profesionalac. Glasni sam zagovornik da se ovo pitanje uredi zakonom. I zaista, čudim se svim onim koji su omogućili da zastupnici nisu objedinjeni. Ali o tom neću sad govoriti. Maloprije, kad smo razgovarali o mogućim amandmanima za popravku ili ispravku pogrešaka ovog zakona a tiče se namještenika i onih koji, dobro je evo gospođa Majkić pročitala ono pismo, koji zapravo najviše rade u ovom parlamentu i ono je upozoravajuće, između ostalog, i za mene i ako se razmišljalo u onom trenutku da će plaće zastupnika srušiti proračun, pa se sad razmišlja da će korekcija određenih koeficijenata onih koji najviše ovdje rade srušiti proračun, onda se postavlja pitanje održivosti i ovakvog proračuna. Ja vjerujem da će ministar Vrankić o tome više govoriti. Uvažavajući instrukcije koje su došle i razgovore i od predstavnika 17 međunarodnih organizacija i nadležnog ministarstva, za mene se čine prihvatljivim ovi amandmani da se ako ništa drugo, barem, ispravka onih koji najviše rade ovdje u ovom parlamentu na ovaj način popravi. Ukoliko se dogodi da to ruši proračun, onda u toj situaciji ne treba tražiti odgovornost u zastupnicima u Domu naroda, nego odgovornost svih onih koji su evo na ovakav način, dakle, u samoj projekciji nerealnim omjerima i koeficijentima između najviših i najnižih kategorija to dopustili. Prema tome, dakle, uvažavajući evo našeg predsjedatelja gospodina Filipovića, ja ću podržati ove amandmane ako budu predlagatelji iznijeli, jer smatram da će na taj način ako se to i dogodi ovaj zaključak biti realno prihvaćen, da ovaj zakon zapravo neće biti održiv. Dakle, ako mi za šest, koliko, 60 dana ili 6 mjeseci zaista vidimo ili ako sad projekcija kaže da će ove popravke srušiti proračun, onda se postavlja pitanje, zaista, ... tog zakona i njegove efikasnosti, odnosno održivosti proračuna. Hvala lijepa.
Hvala lijepo. Da li se još ko od delegata javlja za riječ? Pošto se niko više ne javlja, da li iz Vijeća ministara gospodin Vrankić. Izvolite.
Hvala lijepa. Sve vas skupa pozdravljam, posebno Vas, predsjedatelju. Želim svako dobro, jer ste se vratili na posao poslije operacije i to je ono ljudski što se najmanje može poželjeti. Zastupnicima, volio bih da ste malo zadovoljniji, da je u ovome zakonu i ona oblast koja vas obrađuje. Žao mi je što to nije tako i to bi se moglo reći po onoj narodnoj poslovici: Zabavio se o sebi. ... To je uistinu bilo tako u ovom parlamentu, ne vašem već onom prethodnom. Još jedanput ću ponoviti, rasprava se vodila ispod 1% ukupnog povećanja koji se odnosio na povećanje plaća, odnosio se upravo na imenovane izabrane dužnosnike. Poslije ovih amandmana, plaća je smanjena predsjedatelju Vijeća ministara, dvojici zamjenika, eto mogu ... demagoški ići sa tom pričom, mada mislim je li bitno, u masi ne znači ništa, ali eto, eto, ipak nažalost, realnost i govori o onome kako smo se ponašali i kako smo dolazili ... do konačnih rješenja. Ja stvarno smatram da Dom mora biti kruna svega i da je on taj koji je pozvan da donosi zakone i donosi ih i nema te neovisnosti koja je izvan ovoga doma. U jednoj zemlji, u jednoj državi, Dom je taj i ne znači ako je donio zakon da je neko ovisan. Naprotiv, temeljem zakona eliminiramo svaku ovisnost, pa i u Zakonu o plaćama, ali evo, to su naše okolnosti, ono što sam maloprije rekao zabavio se o sebi, to je tako. Ako je zrno po zrno pogača, onda smo mi odlomili jedan veliki komad sa ovim što se nalazi u ovom zakonu i podržavam ovaj prijedlog što ste rekli da u vrlo kratkom roku analiziramo ovaj zakon poslije usvajanja i da ga objedinimo ili čak prije da idemo sa onim što se ne nalazi u zakonu, u prvom redu kad su u pitanju zastupnici, a i ostale 18 institucije, od pravosuđa i svega. Mislim da trebaju biti u zakonu i da je to upravo neovisnost, a ne ovisnost, kao što se to željelo reći. Ono što se vodila polemika na prethodnom domu i oko amandmana koji su bili, njih je bilo jako puno i ja neću reći da je sve predloženo idealno, ali kad se malo uđe bolje u strukturu, analizu, onda znate kao stol pun čaša, gurnete na jednom kraju čašu i ona padne i ona tamo krajnja. Pokazat će analiza nakon šest mjeseci, spremni smo je korigirati, normalno, zajedno s vama, i sve ono što smatramo i vidimo da treba popraviti, mi ćemo popraviti. Kad je u pitanju ovaj amandman danas što ste vi govorili, mi smo ga malo pogledali u Ministarstvu i došli do sljedećog zaključka. Negdje oko dvije i po tisuće ljudi bi obuhvatio ovaj amandman, međutim i to nije toliko bitno što je uvaženi zastupnik Vidović govorio, to je nekih pet-šest miliona maraka, na 55 još 5, evo ja kao ministar kažem da je mala cifra ... ali dolazimo u druge okolnosti. Kad idemo znači sa ovim izmjenama, onda mi ne kažemo, znate, ove naše kolege iz kancelarije ... činovnici, kako mi to volimo reći; srednja stručna sprema je i u vojsci i u policiji i to obuhvata neusporedivo veći broj ljudi, jer rušimo sustav koji smo uspostavili odnosa koji jeste. Znači, to nije dvije i po tisuće ljudi, to bi bilo negdje oko možda, čak, evo sad napamet ne znam, možda Ranko može izbaciti, samo je vojske preko 10 tisuća, velika većina je sa srednjom spremom, znači sve to ide s time, policija itd. Ono što se zaboravlja u ovome zakonu je onaj drugi dio, posebno gdje su stimulacije, naknade koje idu kroz rad i gdje ima se pravo po beneficijama, po težini posla i po odgovornosti ...koja značajno utiče i daje ovlaštenja rukovoditeljima u organizaciji posla i zahtjevu posla koji se prijavljuje. Na tom dijelu ima značajan uticaj i mislim da njega treba isto tako gledati kao i ove koeficijenti, jer ja vidim samo se gledaju koeficijenti. Tako da u tom kontekstu mislim da to treba tako sagledavati i na jedan ovakav način mislim da možemo ... pogledati. Ovdje je gospodin, ne znam ko je, Ivanić ili je neko rekao oko ovog smanjenja. A ja odgovorno tvrdim nema smanjenja plaće. Smanjenja plaće nema, a nema je ni po zakonu. Znači, mi smo kazali da ukoliko se nekom eventualno smanjuje plaća, da će se ona i dalje primati u određenom periodu na istoj razini, neće biti smanjenja dok se ne prilagodi, a znamo da 7,5% već u ovom momentu se za narednu godinu povećavaju plaće. Znači, i ko je na tom, evo recimo uvjetno, saldu nula, ... po povećanju, on će dogodine imati 7,5% veću plaću, jer ima tako taj instrument ugrađen u zakonu, a to je upravo zbog toga da ne bismo došli i čekali narednih deset godina, pa kroz određene instrumente ... i nesuvisle rasprave dođemo u poziciju da opet imamo tako male plaće. Srednja sprema, mi smo malo analizirali, ali nažalost evo, nažalost. Srećom, donijeli smo Zakon o Fiskalnom vijeću, mi bi morali, to je faktički naša uloga ... tri premijera, tri ministra finansija da sjedamo maltenene svakodnevno, da uradimo ono što nam nalaže Zakon o Fiskalnom vijeću. A to je da uredimo odnose i harmoniziramo kompletan sustav po svim nivoima. I mi bi trebali kazati da imamo iste plaće sa srednjom stručnom spremom od općine do nas ovdje u državi. Mi moramo biti spremni i politički na tako nešto da izravnamo taj dio. Sad, kad smo govorili, najviše je bilo rasprave o policiji. Pa i došli smo u konsultaciju da Granična policija, naša državna, znači Granična policija iza Kantona Sarajevo ima najbolju 19 plaću, najveću. Ali ja ne mogu uticati na to, jer Kanton Sarajevo ima 70% federalnog proračuna i oni daju svoju plaću, imaju svoj parlament i donose to tako. ... Imamo kantona, evo ne znam, Branko zna, u Livnu, koji su daleko ispod, Srednja Bosna i u Republici Srpskoj isto tako nisu plaće zavidne kad je u pitanju policija. I normalno, ako mi sad dižemo, dolazimo do te disproporcije, a neko nam iskače, pa kaže, svi se pozivaju na Kanton Sarajevo, neće niko da se, recimo, pozove na policiju u Republici Srpskoj ili u Livanjskom kantonu, pa da kaže, pa čekaj ovo je dobro, tamo je još gore. Tako da, evo ne znam sve u kojima, ali govorim ovako jer sad nisam očekivao ovu raspravu da ponesem papire, jer imam u ladici sav taj izračun. To su osnovne stvari i smatram da ovaj nivo srednje stručne spreme koje ja isto tako smatram da bi trebala biti veća i da jedan takav kontekst, evo došli smo do određenih odnosa ali kroz period, ja ovo ne gledam kroz plaću dnevno da izbacimo ... kalkulaciju šta je to danas, više gledam kao jedan sustav, više gledam kao odnose i više gledam kao nešto što ja mogu već za narednu godinu izračunati koliko meni u proračun treba para za plaće. I mogu čak i preko godine, jer donosim okvirni proračun za svake naredne tri godine i parametre sasvim jasno, to je kvalitet ovog zakona, a evo tvrdim još jedanput neće biti smanjenja, a isto tako moramo jednu stvar konstatirati. Mi smo ovim zakonom eliminirali – a sve ono gdje smo dali, maloprije smo spominjali oporbu – argumente da udaraju po nama zato što smo imali jako puno nekakvih odluka o naknadama, o određenim pravima, komisijama koje su bile sumljive faktički, u smislu adekvatnog rada i za taj novac, novac koji se primio, i smatram da smo time to sve eliminirali i još jedna pojava koja je bila, koju ćemo sad eliminirati. Tu može biti određenih problema i nesporazuma, a to je da je jedan broj ljudi imao rješenja na osnovu spreme koju ne posjeduje, pa se kao našao na poslu sa VS, a nije. Onda molim, ako se vrati na SSS, normalno da će imati manju platu kao što i jeste. Valjda imamo toliko ljudi na birou, uvažavajući one koji dugo rade, dobro rade svoj posao, da su prave zanatlije u svom poslu i treba isto tako cijeniti, ali postoji način kako da ... adekvatno naplati. Evo, ja smatram da kroz ove zaključke koji su ovdje predloženi da u jednom kratkom periodu, čak ako treba da se ne čeka šest mjeseci, idemo na proširenje ovog zakona, da obuhvatimo i zastupnike, jer odgovorno tvrdim da ćete sebi napraviti najveću štetu i dat argumente za kritiku, koja će onda biti utemeljena, a sad nije bila utemeljena, koja se bila uperila prema vama i da idemo kroz sve popravke koje se pokažu analizom da ih stvarno treba popraviti. I zamolio bih, evo za razumijevanje da u ovoj formi se usvoji znači ovaj zakon kako je predložen, jer novo usaglašavanje tekstova, različito usvojenih, nosi probleme, a ipak ljudi očekuju da idemo s plaćama. I ja vjerujem da smo napravili dobar posao. Hvala vam.
Dobro, hvala lijepo. Da li se još ko javlja za riječ? Ako se niko ne javlja za riječ, zaključujem raspravu. Sada treba da pristupimo glasanju o amandmanima. SDA je imala, koliko ja vidim ovdje, 11, 12 amandmana u Zastupničkom domu i mi treba da se izjasnimo ostajemo li kod tih 20 amandmana i u Domu naroda, s tim što ovaj amandman koji se tiče namještenika pod brojem XI ... [[zajednička diskusija]] Znači, mi bi trebali poslije amandmana, po značaju, poslije zakona. Evo ovako, znači Amandman XI ... se tiče namještenika, ovo su sve ostalo amandmani koje je SDA predlagala i u Zastupničkom domu. Idemo na glasanje po Amandmanu I. Možete glasati. [[zajednička diskusija]]
Amandman XI, rekla sam, dala za podnošenje ovog amandmana, odustajem od ranijeg Amandmana XI koji je zaprimljen u Parlamentu, pod brojem taj i taj, tako da je on sada novi preformulisan.
Znači, glasamo o ovome amandmanu novom koji si podnijela, tj. kao XI obnovljenom amandmanu. Možete glasati. To je Amandman XI. Glasamo o Amandmanu XI koji je izmijenjen, znate, u odnosu na raniji tekst. Nije dobio potrebnu većinu ovaj amandman. Konstatujem: nije dobio. Idemo na Amandman XII.
Molim vas, s obzirom da smo Hazim Rančić i ja podnosioci amandmana, ne mogu u njegovo ime odustati od amandmana.
Glasamo o Amandmanu XII i gotovo. Možemo glasati, evo. Također, ni ovaj amandman nije dobio potrebnu većinu. Sada glasamo o ovom zakonu. Možete glasati! Molim vas da glasamo o samom zakonu. Ja sam rekao da glasamo o ovom zakonu, dajte molim vas, evo da ponovimo još jedanput. Evo, napominjem, glasamo o ovom zakonu. 22 Konstatujem da je ovaj zakon većinom glasova usvojen: devet glasova „za“, jedan „protiv“, jedan „suzdržan“. Imamo sada zaključak gospođe Majkić, ja mislim u koji se uklapa i diskusija, odnosno prijedlog gospodina Filipovića, ...koji glasi: - Dom naroda Parlamentarne skupštine BiH obavezuje Savjet ministara da u roku od šest mjeseci od implementacije Zakona o platama i naknadama u institucijama BiH napravi detaljnu analizu i sačini prijedlog izmjena i dopuna navedenog zakona u onim slučajevima kod kojih se ustanovi da je došlo do propusta kod određivanja elemenata plata i naknada i isti ... uputi Parlamentarnoj skupštini na razmatranje i usvajanje. I drugi zaključak, gospođe Majkić: - Dom naroda Parlamentarne skupštine BiH obavezuje Savjet ministara da u roku od 60 dana od dana prijema ovog zaključka izradi Prijedlog zakona o platama i drugim naknadama sudskim i tužilačkim institucijama na nivou BiH i dostavi ga u parlamentarnu proceduru.
/daleko od mikrofona/
Da.
Poslije ove diskusije od strane ministra, ja bih htjela samo da pitam. Ja sam stavila šest mjeseci, smatrajući da je to neki racionalni rok za neku analizu i dostavljanje prijedloga novih izmjena. Ako postoji mogućnost da taj rok skratimo sa šest mjeseci na četiri mjeseca, to bi bilo dobro ... ispravite to molim vas do šest mjeseci.
Dobro, uredu, glasamo znači o zaključcima gospođe Majkić... Dobro, glasamo o zaključcima gospođe Majkić uz ovu izmjenu, umjesto 'od šest mjeseci' treba 'do šest mjeseci'. Glasamo, prvo, o prvom zaključku. Možete glasati! Konstatujem da je ovaj zaključak jednoglasno usvojen. Hajdemo drugi zaključak gospođe Majkić. Ovde su devet „za“ i dva „suzdržana“. Dobro, kod prvog zaključka. Idemo na drugi zaključak. Možete glasati! Konstatujem da je i ovaj zaključak usvojen sa sedam glasova „za“, četiri „suzdržana“ glasa. 23
Ja sam bio predložio zaključak: da se Kolegij obaveže u saradnji sa Savjetom ministara da u roku ovom do šest mjeseci pripremi prijedlog izmjena i dopuna ovog zakona o kome bi se i Parlament uključio u razmatranje. Ja mislim da i Kolegij u saradnji sa Savjetom ministara treba da ima obavezu da najkasnije u roku od šest mjeseci to uradi. Ja to predlažem ... da se odredi.
Uredu. Ja se izvinjavam, jer nisam dobio napismeno taj zahtjev, tako da nisam zbog toga stavio ..., ali evo mislim da je ovo jasno što je rekao gospodin Ivanić. ... Znači, on predlaže zaključak kojim se obavezuje Kolegij da u dogovoru sa Savjetom ministara predloži izmjene i dopune ovoga zakona kojim će biti riješen status ličnih primanja poslanika, odnosno delegata. Je li tako, Mladene?
Jest, jest, to je korektno.
To je prijedlog gospodina Ivanića.
Mogu li ja?
Izvolite, gospođo.
Kad jedan zakon padne, računam da smo mi izgubili, pao je u Predstavničkom domu i došao do nas. Treba šest mjeseci najmanje da bi se novi zakon stavio u proceduru. Ali ja mislim za šest mjeseci će se ponoviti sve ovo što se ponovilo i dosada, upravo u prošlom, ovog puta kada je Predstavnički dom razmatrao i doći ćemo, ista će se stvar raditi. Ja bih pustila, mi smo kažnjeni i treba da ostanemo kažnjeni, pa neka tako stoji. Zato mislim, mi ne možemo uticati na to. Gospodine Ivaniću, ja bih voljela da to što kažete, i sama se osjećam jako ogorčeno zbog svega, ali ne vidim da možemo uticati na to. Neće to ni stići do Doma naroda. Neće stići do Doma naroda, biće srušeno na Predstavničkom domu. Dakle, nemojte da ulažemo snage u nešto, imamo mnogo važnijih stvari koje nas čekaju i za šta treba snagu ulagati. [[zajednička diskusija Zrno – Majkić]] 24
Dobro. Javlja se gospodin Filipović, molim vas.
Ja ću vrlo kratko. Samo bih htio, ako može. Dakle, evo vidite kako puno žuči ima kad se to spomene, jer je to nešto što mi moramo popraviti. Dakle, ova država to mora popraviti. Ja sam razumio iz diskusije ministra Vrankića, kad je otprilike i on govorio o tom vremenu prilagodbe primjene ovoga zakona, da bi bilo dobro isimulirati, vidjeti kako on, kakav je on u provedbi, da se vidi da li su pogođene, dakle cijeli platni razredi, je li, i da li je tu netko skočio da potcijeni, da će se istodobno staviti od strane Vijeća ministara u parlamentarnu proceduru izmjene i dopune i izvršiti ova popravka. Mislim da su spomenuta i neka pravosudna tijela. I to dolazi iz Vijeća ministara. Nama ne treba nikakav zaključak u ovom obliku kako je to sad predložio gospodin Ivanić. Pogotovo ovo što ste vi rekli, jedna totalna nepreciznost. Zakon nije pao. Zakon je izgubio jednu odredbu ... ali je on prošao. Danas smo ga izglasovali, on je prošao i u Zastupničkom domu, prošao je i u Domu narodu, ali u njemu nema tamo i jedne pozicije doplatnog razreda jedne državne institucije. To je nešto što je neodrživo, jer ova institucija ne može primati plaće izvan institucionalno. Molim vas lijepo, institucija koja gradi i druge institucije, izvaninstitucionalno, izvan zakona prima plaću. Mislim, to mi, to mi sebi ne smijemo dopustiti. A nas će netko upozoriti pametan, a ima takvih koji prate. Mi smo pod monitoringom, dakle pojačanim monitoringom od jučer. ... Ja molim da to prihvatimo, ja sam tako razumio, dakle, izlaganja uvaženog ministra finansija i trezora, da će to doći u sklopu cjelokupnog sagledavanja i popravke, dakle zakona koji će se primjenjivati prvih šest mjeseci i, u sklopu izmjena i dopuna, mi ćemo imati cjelovit zakon sa svim korisnicima državnoga proračuna. Mi ne koristimo tuđa sredstva susjedne neke države, nego sredstva proračuna države BiH, i ako postoji zakon koji regulira primanja svih onih koji rade u institucijama države BiH, pa valjda je tu mjesto i Parlamentu. Sve drugo je besmisao. Hvala lijepa.
Izvolite. IVO MIRO
: Gospodine predsjedatelju, ako je dozvoljeno komentirati prijedlog uvaženog izaslanika ... Ivanića, ja ne bih da donosimo takav zaključak danas, iz razloga što jednu izuzetno dobru i kvalitetnu ideju bi na taj način doveli pod upitnik ili bi je devalvirali. Sastavni društveno, ukupnog bića i ovaj parlament, sigurno svojim nečinjenjem, Parlament je doveo sebe u ovu poziciju, ne netko drugi. Onaj što je radio protiv ideje koja je bila toliko visoka i kvalitetna da se uredi jedna oblast za 23.000 korisnika gdje parlamentarci donose odluku na kraju i početku svake godine o usvajnju proračuna, za sve te korisnike. A jedino je bila kritika na nas. Tu smo poklekli, nismo pokazali otpornost, a onda smo trebali prije svega cijeniti sebe, cijeneći našu 25 pozicioniranost održati kao potrebu Parlamenta. Ne bi se desilo da kroz novine, upravo ovih dana, dođe vijest iz Europskog parlamenta u kojem se prozivaju parlamentarci BiH koji su dozvolili da budu zadnja rupa na svirali. I to su imali naslove u novinama. I, ako je to tako, ne trebaju nam zaključci koji bi štitili nas. Postavimo svjesno sastani dio sustava za koji se toliko borimo, a to znači da Vijeće ministara nužno, za vrlo dogledno vrijeme, mora to uraditi bez zaključka, onda bi učinili nešto što bi bilo kontraproduktivno nama. Smatram da je vrijeme zrelo da i mi postanemo sastavni dio sustava za koji se toliko borimo i ne treba nam za to zaključak.
Dobro, hvala. Gospodine Ivaniću, da li ostajete kod ovog zaključka?
Niko neće da me podrži, a ja uopšte ne razumijem zašto. Mi smo licemjereni, iste plate će biti odlukama ... Administrativne komisije netransparentno, umjesto da bude zakonito od Parlamenta. Ali evo, kad niko neće da podrži, da ne bi ja ispao taj koji će sad opet nešto kao boriti se za plate parlamentaraca – što mi je najmanje želja već je meni želja da javnost zna koliki su nam koeficijenti, a ne da to stoji tamo negdje da zatvorimo vrata – hajde, evo ja ću povući prijedlog ovog zaključka i mi ćemo implicitno imati osjećaj da će sad Savjet ministara za nas uraditi posao koji smo mi skinuli, a on ga već odmah bio uradio. Ali evo, nego ja to već pomalo ne razumijem sve te političke varijante, a vrlo sam vješt političar. ... Šta bi sa time, šta mi sa time postižemo? Ali evo, ako nema saglasnosti, besmisleno je da ja to i predlažem, očito je da nema, evo ja ću povući svoj prijedlog zaključka, iako to činim vrlo nerado i mislim da je naša obaveza da budemo u okviru zakona, a ne izvan zakona. Ali evo, ako je to društveno prihvatljivo, da se to ne spomene, hajde, evo povlačim prijedlog zaključka.
Dobro, hvala. Prelazimo na 8. tačku dnevnog reda: Ad.8. Prijedlog zakona o Agenciji za identifikacijska dokumenta, evidenciju i razmjenu podataka BiH (drugo čitanje) – predlagač: Vijeće ministara BiH U drugom čitanju se vodi rasprava o amandmanima. Glasa se o zakonu. Predstavnički dom usvojio ovaj zakon u predloženom tekstu. Dobili ste Izvještaj nadležne komisije. Komisija je prihvatila tekst Prijedloga zakona. Novih amandmana nije bilo. 26 Da li se ko javlja za riječ? Niko se ne javlja za riječ. Zaključujem raspravu. Glasamo o ovom zakonu. Možete glasati! Konstatujem da je svih 10 delegata glasalo za ovaj zakon, usvojen je jednoglasno. Prelazimo na 9. tačku dnevnog reda: Ad. 9. Prijedlog zakona o izmjenama i dopunama Zakona o polaganju pravosudnog ispita u BiH (drugo čitanje) – predlagač:Vijeće ministara BiH
Dakle, imala sam potrebu da kažem nekoliko riječi vezano za ovaj zakon, eto, koji u nekoliko navrata pokušava da se donese a, evo, znamo da je u septembru prošle godine propao 27 pokušaj da se ova materija propisno uredi i prijedlog ovog zakona nije dobio podršku u Predstavničkom domu.
Usvojen je, usvojen je sve sa amandmanom.
Molim?
Prošao je sa amandmanom.
Nakon toga, zaista uz veliko zalaganje Ministarstva civilnih poslova, pred nama je evo novi Prijedlog okvirnog zakona o srednjem stručnom obrazovanju i obuci koji na jedan moderan način, uz svega 25 članova – to je zaista ... fenomenalno smo počeli da učimo da pravimo jednostavne zakone – reguliše globalna pitanja da će se detalji regulisati zakonima na nivou entiteta i Brčko Distrikta. Dakle, ovim zakonom utvrđuju se principi organizacije srednjeg stručnog obrazovanja i obuke, institucije, osnovna pitanja nastavnih planova i programa, standardi ocjenjivanja i ispiti, pitanje autonomije škola, osnova upravljanja i finansiranja. Takođe, veoma važna stvar je da se ovim zakonom vrši usaglašavanje sa standardima EU u ovoj oblasti, a poseban značaj ovog zakona je uspostavljanje okvirnog nastavnog plana i programa prvi put na nivou BiH. Kada agencije počnu sa radom a 'Okvirni zakon o srednjem stručnom obrazovanju i obuci' bude konačno usvojen, BiH će napokon imati pravni institucionalni okvir za implementaciju reforme obrazovanja usklađen sa zahtjevima evropskog partnerstva i modernim evropskim standardima. ... ja zaista vidim da niko ne sluša, ja bih, najbolje bi bilo da prestanem da govorim i evo ovog časa završavam, kad vidim da nije tema interesantna, da će se nakon usvajanja ovog okvirnog zakona pozitivno raditi na mnoge efekte u BiH i zato smatram da ovaj zakon treba podržati u prvom čitanju. Hvala.
Dobro. Da li se ko još javlja za riječ? Ne javlja. Možemo pristupiti glasanju. Glasamo znači o ovom zakonu u prvom čitanju. Možete glasati! Konstatujem da je i ovaj zakon usvojen jednoglasno: 10 glasova „za“. Prelazimo na 11. tačku dnevnog reda: 28 Ad.11. Prijedlog zakona o izmjenama i dopunama Zakona o udruženjima i fondacijama BiH (prvo čitanje) – predlagač: Vijeće ministara BiH Dobili ste Prijedlog zakona. Komisija je prihvatila principe predloženog zakona. Predstavnički dom je usvojio ovaj zakon u prvom čitanju uz zaključak. Ovo prvo čitanje zakona, član 100. prvo se vodi rasprava o neophodnosti i principima na kojima je zakon zasnovan. Otvaram raspravu. Da li se ko javlja za riječ? Ako se niko ne javlja za riječ, stavljam na glasanje. Možete glasati! Konstatujem da je i ovaj zakon u prvom čitanju usvojen. Prelazimo na 12. tačku dnevnog reda: Ad. 12. Prijedlog zakona o graničnoj kontroli, s Mišljenjem Zajedničke komisije za odbranu i sigurnost – predlagač: Vijeće ministara BiH
Mogu li samo par pojašnjenja oko Prijedloga zakona o graničnoj kontroli? Poodavno je on u ovoj komisiji, dva-tri puta je iz komisijske faze vraćan predlagaču; Vijeće ministara je predlagač ali evo vraćano je Ministarstvu sigurnosti, jeste. Ne, neću reći da nije bilo dovoljno dobre volje da se ovaj zakon prihvati i da zaživi kao zakon. Ja ću vam samo ukratko kazati u čemu je problem. Problem je u tomu što smo nakon dobivanja ovoga zakona u komisijsku fazu dobili puno predstavki na ovaj zakon iz Granične policije koja je u centru ovoga – koja određuje zapravo suštinu njenoga rada na graničnoj kontroli – do stručnog ili ekspertnog tima međunarodne zajednice koji formira Ženevski centar DIKAF. Mi smo poslali u DIKAF-u to pitanje direktno i to ... onom čovjeku koji je na čelu tog ekspertnog tima i koji je poslao svoje zamjerke. On je nakon toga nama pokazao kompletan elaborat i rekao da nije problem i ne treba žuriti sa ovim zakonom, zato što zakon koji mi sada imamo uglavnom jeste dobar, ali da ga treba mijenjati. Ali, ako nešto već radimo, a evo već jesmo u AKI programu, onda trebamo raditi sukladno evropskim principima – sukladno ne 29 principima tvrdoga Šengena jer mi to i ne možemo, nismo još uvijek u šengenskom režimu – ali općim principima koji u evropskim zemljama jednostavno tretiraju ovu problematiku granične kontrole da je to neophodno prihvatiti u prijedlogu ovoga zakona. Mi smo to priopćili predlagaču. Ljudi su poslali svoje, molim vas, na 62 ... ... članka ovoga zakona bile su iz ove ekspertne skupine 72 prestavke. Od tih 72, zamjenik ministra na zadnjoj sjednici je sam rekao da suštinski njih 15-16 treba prihvatiti, ugraditi ih u zakon i da će on onda postati to što jeste. Ja sam osobno predlagao predlagaču da povuče zakon. Sutra imaju razgovor sa ekspertnim timom, sutra je 19. je li tako, ili prekosutra. Eh, 19. imaju razgovor sa tim ekspertnim timom da povuče ovaj zakon, da ugrade to što su već sami odlučili da treba ugraditi 15-16 tih njihovih intervencija, stručnih intervencija, da nam vrate taj zakon i da priču završimo za mjesec dana. Međutim, čovjek nije imao taj mandat, zakon je na ovoj komisiji pao, takav je, nisu znači prihvaćeni principi. Stvarno, čudi zašto ga je ... Zastupnički dom ponovo vratio ovoj komisiji. Mi uistinu pokušavamo ozbiljno raditi. Predložili smo formu koja je najbezbolnija bila, nikakva nije ovdje riječ o mjesec-dva. Sad znamo šta će se desiti ako nam zakon padne. Onda šest mjeseci ga niko ne može gurnuti prema komisiji ni prema Parlamentu. I to je sad problem. Meni je osobno sad se nezgodno ovdje i odrediti. Ja sam bio protiv principa, isključivo iz tog razloga što predlagač nije prihvatio povući ga i vratiti nam ga za 20 dana, a to je mogao učiniti. To je to. Mislim, ništa osim ovoga što sam rekao, uistinu, ništa drugo ne postoji, kada je riječ o ovomu zakonu. Znači, jednostavno uvažavanje ekspertnog tima. Kasnije su nam rekli da oni jesu radili ovaj zakon i da nisu konzultirali nikakve eksperte, nikakve ekspertne timove. Mi znamo da je o ovom zakonu našem da se raspravljalo i na Tiranskom ekspertnome skupu i da tada nije dobio iz toga i toga zeleno svjetlo ekspertnoga tima. To je što se tiče komisijske faze. E, sad ...
Dobro, vidimo da je Zastupnički dom to vratio u Zajedničku komisiju, vjerovatno imajući u vidu i ovu činjenicu da zakon se ne bi mogao podnijeti u roku od šest mjeseci, da bi tu izgubili vremena, pa daj da i mi to uradimo. U međuvremenu će valjda u Vijeću ministara sazreti ... i postići konsenzus da se zakon prečisti sa ovih 15 ili ne znam ti koliko odredbi. Ne znam, Branko, kako mislite.
Možemo mi, ja nisam protiv. Ja sam čovjeku pokušao objasniti
Možda nije imao mandat, trebao je pitati
Predsjedniče, čovječe, povuci ga da ne idemo sada sa 100 amandmana na 62 ona članka ovog zakona. Ako nije imao mandat, imao je mobitel, gospodine Tihiću. Ja jesam za ovo, 30 izvolite i dajte, ja ću evo i protiv vlastite volje i rekao sam gospodinu Filipoviću, ja sam postao nekulturan, ne vidim da mi gori svjetlo, i gospodinu Filipoviću sam rekao da ja ne mogu glasovati protiv onog što sam glasovao u Zajedničkoj komisiji. Sad evo javno mijenjam svoje mišljenje da ovaj zakon ne bi pao. Ali me je strah opet za njegovu sudbinu u ovoj komisiji. Ja mislim da će me gospođa Dušanka podržati prije nego se ...
Gospođa Majkić i Alma Čolo ima. Dobro.
Hoću vas podržati ali ne mogu da ne kažem. Stav prema ovom zakonu je otprilike stav prema ovom ministarstvu. To je jedino ministarstvo koje ne nalazi za shodno da uspostavi bilo kakavu komunikaciju sa Zajedničkom komisijom za odbranu i bezbjednost. Za razliku od Ministarstva odbrane koje nam stoji na usluzi, kad god nam treba, Ministarstvo bezbjednosti je gluvo da postoji nadležna parlamentarna komisija koja vrši kontrolu i nadzor nad tim ministarstvom. Dakle, mi ne postojimo za to ministarstvo. Gospodine Tihiću, ovo ne govorim samo zato kao delegat delegatu i vama kao predsjedavajućem nego govorim vam kao čovjeku iz čije stranke dolazi ovaj ministar. Mnogo riječi smo potrošili u pokušaju da sredimo stanje koje je vezano za ovo ministarstvo. Mnogo grešaka uočavamo i nismo u stanju da ih pokrenemo, iako je ovo jedna od najboljih komisija Parlamentarne skupštine. Ja vas molim, mjesto na kom sjedite da pomognete nam, da pitanje rada u ovom ministarstvu dovedemo na nivo na koji ono zaslužuje. Hvala vam. Dakle, ako, samo uz tu garanciju da ćemo imati vašu podršku, ja ću prihvatiti da se ovaj zakon vrati ovoj komisiji ponovo, jer u protivnom, ako ništa niko ne bude učinio, svaki sljedeći zakon koji dolazi iz ovog ministarstva će pasti jer ministar ne smatra za shodno niti da nas informiše, niti da sarađuje sa širokim krugom ljudi, kada se usaglašava jedan zakon. Evo, to su otprilike razlozi koji su ovdje.
Dobro, hvala. Sigurno, o tome ću voditi računa. Drago mi je da ovaj baš ministar naš drugi da dobro surađuje iz oblasti odbrane ... pa potrudit ćemo se da i ovaj ministar sigurnosti to isto tako bude na usluzi i da surađuje, barem ono što mu je obaveza sa parlamentarnom komisijom. Alma Čolo.
Pa predsjedavajući, ja sam se javila prije gospođe Majkić
Nisam vidio. 31
Zato što sam vidjela da u Mišljenju ove komisije glasanje je bilo 4:6, a razlozi za odbijanje su da je podnesen veliki broj primjedbi na tekst ovog zakona, od kojih su neke suštinskog karaktera i nisu u skladu sa evropskim standardima i praksama. Iz ovog izvještaja proizilazi da primjedbe koje su date na ovaj zakon nisu u skladu sa evropskim standardima i praksama, odnosno Šengenskim sporazumom iz 2006. Ja ne znam ko je sekretar vaše komisije. Evo gospođa Majkić hvali Komisiju za odbranu i sigurnost ali evo vi kažete da je lapsus. Ja mislim da se radi o ozbiljnom mišljenju koje je negativno i mislim da ste po članu 106. Poslovnika trebali detaljno da obrazložite ko je podnio primjedbe na ovaj zakon, kakvog su karaktera primjedbe, sve ovo što ste nam rekli usmeno, jer ja iz ovog ne vidim da je ovaj zakon loš i ne vidim koje organizacije i institucije su podnijele primjedbe i ja mislim da se treba u skladu sa odredbom Poslovnika vratiti ovaj izvještaj Zajedničkoj komisiji. Dom treba da joj da smjernice, a smjernice su da sve primjedbe koje su podnesene prezentirate u izvještaju komisije i da obrazložite zašto ova komisija smatra da te primjedbe nisu u skladu sa evropskim standardima i praksama, a mislim da ste htjeli reći da odredbe, pojedine odredbe zakona, nisu u skladu sa evropskim standardima i da kažete koje to odredbe ovog zakona nisu u skladu sa evropskim standardima, pa da onda se izjasnimo o Izvještaju ove komisije. I ja predlažem da se Izvještaj vrati Zajedničkoj komisiji sa ovim smjernicama.
Gospodin Branko Zrno. Izvolite. Vjerovatno da ispravite ovo.
Ovdje je očito riječ o rečeničnoj pogrešci. Ovdje je riječ o sintaksičkoj pogrešci, riječ je o pogrešci u rečenici koja mijenja u potpunosti smisao. Ovdje se ovo sukladno, i nisu sukladne europskim standardima i nije sukladan europskim standardima, misli se na zakon, a ne na ove primjedbe. Zato, gospođo Alma, ako ćemo obnavljati ovu proceduru, vi zapravo samo jedno te isto produžavamo još za mjesec ili dva. I opet ćemo glasati o, opet ćemo glasati, ma moramo poslovnički. Opet moramo glasati o Izvješću ove komisije. Prema tomu, prihvatite molim vas ovo kao tehničku, jezičnu pogrešku. A dok imamo danas raspoloženje da ne prihvatimo Izvješće Zajedničke komisije, nego da ovaj zakon ponovo vratimo ovoj komisiji, da to odradimo dana!. Je li se slažete vi?
Hvala lijepo. Evo, ja predlažem upravo to što je gospodin Branko Zrno rekao: da Dom vrati Zajedničkoj komisiji ovo izvješće da u roku, ne znam koji se ovde rok određuje, Dom traži od 32 ove komisije da izradi novo mišljenje zasnovano na smjernicama koje utvrdi Dom i u roku koji odredi Dom, ... neki rok od mjesec dana. Znači, evo Dom ne prihvata Mišljenje ove komisije.
Izvještajem u članu 101. Poslovnika, to je onaj uobičajeni rok i ovdje u ovom članu se poziva na taj rok, tako da ne morate precizirati.
Dobro. Znači, predlažem da Dom naroda vrati ovo izvješće Zajedničkoj komisiji.
Prijedlog je da se odbije Izvještaj ove komisije.
Ma ja, dobro. Da se odbije Izvještaj ove komisije i vrati ponovo na razmatranje u skladu sa eto novim smjernicama koje utvrdi Dom. Mi sad treba da glasamo, prvo, o Mišljenju Zajedničke komisije, treba da glasamo protiv, koliko sam ja razumio. Evo, možemo glasati! Dobro, jednoglasno. Evo sada glasamo za ovaj drugi. Ne treba više, je li? Dobro. Prelazimo na 13. tačku dnevnog reda, evo danas imamo dosta tih tačaka ... Ad. 13. Izvještaj Zajedničke komisije za usaglašavanje teksta o Prijedlogu zakona o izmjenama i dopunama Zakona o upotrebi i zaštiti naziva Bosne i Hercegovine Dobili ste Izvještaj Zajedničke komisije. Zajednička komisija je usvojila dva amandmana koji su postali sastavni dio zakona po članu 118. Poslovnika Doma naroda. Moramo glasati o Izvještaju Zajedničke komisije oba doma. Predstavnički dom usvojio je Izvještaj Zajedničke komisije. Otvaram raspravu prvo. Nema potrebe, je li tako? Sada glasamo o Izvješću Zajedničke komisije. Možemo glasati! 33 Konstatujem da smo jednoglasno usvojili i Izvještaj Zajedničke komisije. Prelazimo na 14. tačku dnevnog reda: Ad. 14. Imenovanje tri člana u Komisiju za usaglašavanje teksta Prijedloga zakona o Fiskalnom vijeću BiH
Gospodina Hilmu Neimarliju.
Dobro, uredu. Ispred Kluba Hrvata?
Gospodin Rudo Vidović.
Rudo Vidović. Srba?
Moja malenkost.
Gospođa Majkić. Možemo sada pristupiti glasanju: gospođa Majkić, Rudo Vidović i Hilmo Neimarlija. Možemo glasati, evo. Konstatujem da je jednoglasno usvojen prijedlog članova Zajedničke komisije. Prelazimo na 15. tačku dnevnog reda: 34 Ad. 15. Imenovanje generalnog revizora i zamjenika generalnog revizora (Kandidatsku rang-listu dostavila Komisija za izbor generalnog revizora i zamjenika generalnog revizora) Dobili ste Kandidatsku listu rang-listu za izbor generalnog revizora, zamjenike generalnog revizora koje je dostavila Komisija. Predstavnički dom je za generalnog revizora imenovao Milenka Šegu, za zamjenike generalnog revizora Predstavnički dom je imenovao Božanu Trninić i Muneveru Baftić. Otvaram raspravu o ovoj tački dnevnog reda. Gospodin Ivo Miro Jović se javio za riječ. IVO MIRO
: Hvala lijepa. Vrlo kratko, kao predsjedatelj Povjerenstva koje je trebalo uraditi ovaj izuzetno težak posao oko kojega se već dvije godine vodila i rasprava i poslovi i povjerenstva formirala i rasformiravala jer nije urađen posao. Ovo je prigoda kad želim i hoću kolegama koji su radili zajedno sa mnom ili ja sa njima u Povjerenstvu uradili vrlo kvalitetno posao. I evo, polovicu posla je urađeno u jednome domu, naši prijedlozi su prošli, mada ne u onakvom kako smo mi to predložili. I ... što taj dio me žalosti jer smo bili uradili posao sigurno vrlo kvalitetno, stručno, a radili smo pod posebnom prismotrom i pod posebnim opterećenjem svakodnevnog uznemiravanja našega rada. To je trajalo dva-tri mjeseca ali uspješno smo uradili. Ja zato svim kolegama čestitam, a volio bih da se postupilo u Zastupničkom domu onako kao što smo mi predložili. Hvala.
Dobro, hvala lijepo. Da li se još neko javlja za riječ? Gospođa Majkić. Izvolite.
Dakle, ja sam bila jedan od članova Komisije koja je, prvo bila sam član Komisije koja je vršila zadnji put provjeru zašto su neki kandidati dobili neopravdano više glasova nego što su njihove stručne karakteristike to dozvoljavale i znate da je prvi izbor prošao neslavno i ... da nismo mogli izabrati generalnog revizora i njegove zamjenike. Potom je Parlament donio odluku o izboru novom, formiranju nove komisije koja treba evo da pokaže da ovaj parlament je u stanju da izvrši izbor, pri tom da nijedna od političkih partija bar do sada nije pokazala eksplicite da joj je stalo da ovaj ili onaj kandidat bude izbran. A stavljati se u direktnu poziciju zaštite nekog od 35 kandidata koji su na listi, na rang-listi, koju je napravila Komisija znači očito preferiranje pojedinih političkih partija u korist jednog ili drugog kandidata. Komisija je odradila svoj posao na osnovu, ja to kažem, umjetničkog dojma. Pitanja koja smo postavljali kandidatima nisu pitanja tipa - kako vršiš reviziju ili kako se snalaziš u tom poslu. Jer, da je bilo tako, gospodin Nekić nikad ne bi bio prvi, jer je on čovjek koji nema jednog dana u reviziji, a dospio je vrlo visoko na listi, rang-listi bošnjačkih kandidata. Smatramo da Parlament ne smije da izigra još jednu šansu, a to je da konačno ova institucija koja je možda poslednja i jedina koja stoji na brani protiv kriminala i korupcije, da se taj izbor ne izvrši na pravi način. To znači da nikakva komisija, odnosno nikakvih šest članova komisije ne mogu da budu stariji od Parlamenta, znači od oba njegova doma i da izvrše izbor ne poštujući isključivo pravilo ovo što je Komisija napisala, jer mi smo napisali onako kako smo mislili. Ne znači da sam ja ocijenila najbolje kandidate i svakako smatram da grupa od 15, odnosno 15 delegata u Domu naroda će bolje uraditi taj posao nego što će uraditi Komisija od šest ljudi. Zato mislim da ne bi trebalo da iznevjerimo ono što je uradio Predstavnički dom. Nemamo nijedan argument za to. Ako imamo jedan jedini argument da odbacimo ono što je Predstavnički dom uradio poslije veoma žestoke diskusije, ja se slažem da otvorimo diskusiju na tu temu, ali mislim da to nema smisla i da treba da prihvatimo ovo što je Predstavnički dom donio odluku. Hvala vam.
Da li se još neko javlja za riječ? Adem Ibrahimpašić.
Ma evo, ja ne znam šta da kažem, mi smo se stvarno potrudili da ovo uradimo čestito unatoč svim pritiscima koji su postojali. Taj sistem glasanja, davanja bodova je veoma dobar, dakle uvijek se najveća i najmanja ocjena odbacuju. I ja sam mislio da smo mi dali jedan kvalitetan prijedlog domovima, i jednom i drugom domu da donesu odluku. I onda se to, to mijenja od ljudi, ni sa kim nisu razgovarali. Mi smo jako puno vremena utrošili u to sve skupa. Zbog toga ja sumnjam i ja lično mislim da smo mi upućeniji u ovu materiju nego što je, dakle mi koji smo radili u Komisiji, nego što je bilo koji dom. I zbog toga ću ja ostati na onom prijedlogu, glasajući tako kako je glasala Komisija.
Dobro. Alma Čolo. 36
Po Zakonu o reviziji institucija BiH, kaže da Parlament imenuje glavnog revizora i njegove zamjenike na osnovu rang-liste koju utvrđuje Komisija za izbor. Međutim, postoji jedan drugi zakon, Zakon o ministarskim imenovanjima i imenovanjima u Vijeću ministara i u institucijama BiH koji se odnosi na ova imenovanja. U tom zakonu stoji da se ovaj zakon primjenjuje na regulirane organa, a regulirani organ je i organ u kojem u ovom slučaju institucija, u kojem slučaju BiH znači Parlament BiH vrši imenovanje. Ukoliko se primjenjuje Zakon o ministarskim i vladinim imenovanjima BiH, onda se ova rang-lista mora poštovati. Ja ne znam, Predstavnički dom tu rang-listu nije poštovao i ja mislim da onaj koji je prvi na listi da Parlament treba da se izjasni o njemu jer je Komisija za izbor utvrdila listu kandidata. Jedino u Zakonu o ministarskim imenovanjima stoji: ukoliko postoje opravdani razlozi, da se ta osoba koja je prvorangirana ne imenuje, onda se ide na slijedećeg sa liste. E sad, u ovom slučaju, mi imamo da je Predstavnički dom odstupio od Zakona o ministarskim imenovanjima. Neki kažu da je Zakon o reviziji institucija lex specialis, međutim, taj lex specialis ne definira ... na koji način se vrši taj izbor. Znači, on ne može biti lex specialis u domenu rangiranja kandidata. Tako da evo moje mišljenje je da se moraju poštovati ova dva zakona u isto vrijeme. Zakon o ministarskim imenovanjima je precizniji u tom pogledu, tako da ne stavlja se Parlament iznad Komisije, jer je Komisija sastavljena iz članova Parlamenta, na koje je Parlament prenio ovlasti da provede svu proceduru rangiranja kandidata. Znači, ta komisija ima puni kapacitet da rangira kandidate i da ovaj parlament iz redoslijeda kandidata znači izvrši konačno imenovanje.
Dobro, hvala. Gospođa Majkić, izvolite.
Izbor revizora je jedan od elemenata Studije izvodljivosti. Time je pokazano šta znači ustvari i koliko je značajan izbor ove funkcije. Možda nismo svjesni kolika je velika odgovornost na nama sad u ovom momentu prije nego što donesemo definitivnu odluku. Prošli konkurs je pa ako treba da napravimo pauzu od 10 minuta, ja predlažem da napravimo pauzu od 10 ili 15 minuta jer vidim da radimo po kružocima, mislim da nema smisla, da napravimo pauzu od 15 minuta, ja predlažem ispred Kluba delegata srpskog naroda.
Dobro. Možemo evo, ako vi zahtijevate pauzu od 15 minuta, imamo pauzu. [[PAUZA]] 37 Nastavljamo sjednicu. Gospođa Majkić je tražila pauzu, pa evo, dajem joj riječ.
Dakle, Klub delegata srpskog naroda ostaje, izuzimajući gospodina Mladena Ivanića, on ima mala odstupanja od ovoga, ali mi ostajemo kod prijedloga koji je definisao Predstavnički dom – to je za generalnog revizora da bude izabran gospodin Milenko Šego za, znači postojeći revizor, generalnog revizora, za zamjenika Božana Trninić iz Kancelarije za reviziju RS i za zamjenika gospođa Munevera Baftić iz institucije revizije, viši revizor u Kancelariji za reviziju institucija BiH. Ne možemo podržati iako vidimo da je stav kluba, a naročito kada su u pitanju ... delegati SDA, da se izbor izvrši gospodina Dževada Nekića. Mi ne možemo taj podržati zato što gospodin Nekić nema nijednu referencu kao revizor i nema, ... rekla sam maloprije u svom govoru: kad bi dobila jedan argument koji opredjeljuje njegov izbor u ovu značajnu instituciju, onda bismo mi to podržali. Dakle, rizikujemo da nećemo moći izvršiti kompletan izbor, da vrlo vjerovatno neće biti izabran predstavnik iz reda bošnjačkog naroda, da će se zbog gospodina Dževada Nekića srušiti i drugi konkurs ali to nisu argumenti koji narušavaju delegati iz reda srpskog naroda, tako da, nakon ovog glasanja, svako će pruzeti svoj dio odgovornosti. Hvala.
Dobro, hvala lijepo. Da li se još neko javlja za riječ? Alma Čolo.
Pa evo, ja bih voljela da pitam gospođu Majkić, s obzirom da ... je ona bila član ove komisije, koliko ja znam. Zašto je gospodin Dževad Nekić prvorangiran i ima 360 bodova, a gospođa Baftić 275 i čime se stvarno Komisija rukovodila da izvrši ovako bodovanje, jer ovde ...razlika je skoro u 100 bodova i zašto bih ja zanemarila prvorangiranog kandidata, a glasala za trećerangiranog. Stvarno ne znam, neka mi neko objasni to.
Zbog toga što je u Komisiji bio predstavnik SDA, a nije bio predstavnik Stranke za BiH. Da je bio predstavnik Stranke za BiH, ona bi vjerovatno glasala sasvim drugačije.
Znači, to je dogovor bio. 38
Samo malo. Ali ako Domu nije dovoljan argument da čovjek koji nikad nije radio u reviziji bude favorizovan, a da žena koja do sada je imala 80 revizija ne bude, onda ja mislim da nemam pravo ništa da kažem. To su bili moji argumenti. I još nešto, Dom naroda bira generalnog revizora i njegove zamjenike, Komisija predlaže, pa se može odstupiti od – dakle nije obaveza poštovanja, nigdje to ne piše – poštovanja rang liste.
Dobro. Adem Ibrahimpašić
Nigdje u ovom zakonu koji smo mi primjenjivali nije pisalo koliko ko ima revizija. Bilo je 10-15 kriterija i mi smo te kriterije poštovali. I kad smo ragovarali o njima, za moj pojam, ovaj je čovjek davao veoma iskrene odgovore. I ta cura, možda, možda sam bio ja, ne znam koliko sam joj dao bodova. Svi su oni bili na neki način kompetentni ali kad smo, iz razgovora smo zaključili da je ovaj bolji od onog ko je drugi. Jednostavno je čovjek dobio više bodova i nismo imali obavezu brojati koliko je ko revizija imao. Da smo imali, mi bismo to uključili.
Dobro, evo hvala, da se sada ne ubjeđujemo. Klub Bošnjaka ima svoj stav, većina u Klubu Bošnjaka ima svoj stav ovaj, čudno je da Klub delegata srpskog naroda više brine nego mi ko će biti izabran ... iz reda našeg naroda. I, upravo argumenti jesu na strani ovoga što mi zastupamo, a to je da se naš kandidat nalazi prvi na listi, znate. Sva ova druga priča je suvišna. Ovo je činjenica da je gospodin Nekić prvi na listi, znate. A ovo drugo što vi pričate, to može biti stvar nekih drugih dogovora koji imaju drugu pozadinu, a ne ovu stručnu pozadinu. Prema tome, da mi ako nema niko više diskusija jedni druge ne ubjeđujemo. Gospodin Branko Zrno.
Pa ja mislim da bi s obzirom na ovo što je sad kazano bilo pošteno da i mi kao Klub Hrvata u Domu naroda kažemo svoj stav.
Izvolite.
Jer, mi polazimo od one činjenice da ovdje nije riječ o strankama, niti pretpostavljamo ni u primisli stranke, nego pretpostavljamo klubove naroda. I ponašat ćemo se prema želji svakoga kluba, većinskoj želji svakoga kluba. Ja mislim da je to pošteno i korektno. Ovdje ne trgujemo stranački i ne razgovaramo stranački, ovdje razgovaramo isključivo o želji kluba jednog, drugog i trećega naroda. 39 Hvala vam.
Dobro, hvala lijepo. Prema tome, Hilmo Neimarlija, izvolite.
Dakle, pozdravljam predsjedavajuće kolege, goste koji su ostali. Imam potrebu samo da reagiram na ovo malopređašnje očitovanje presjedavajućeg koje nije naravno tendenciozno kazao da Klub Bošnjaka ima stav ovaj, jer kao klub nismo se odredili mada očigledno ... može se to i izraziti kao većina, odnosno kao stav kluba zato što su očigledno ova tri člana od nas četvero koji smo ovdje ... za jedan, jedan prijedlog. Ja sam protiv ovoga prijedloga i rukovođen, između ostalog, uvjerili su me prije ... u potrebu da podržim prijedlog iz Predstavničkog doma iz dva razloga. Jedan je to što time ... osiguravamo provedbu doista ovog izbora do kraja. A na pitanje oko neslaganja ... imenovanja koje je, da tako kažem, obavio Predstavnički dom i Mišljenja Komisije, posebno u slučaju ovog kandidata iz reda Bošnjaka, uvjeren sam da su po srijedi ili sukobi ipak strukovnih i stranačih interesa, da budemo pošteni. Jer gospodin koji je prvi na listi nema niti, doista ponavljam, niti dana revizorskog iskustva. I mislim, da se ne zavaravamo, dakle postoje ovdje stranački razlozi, ali postoje i ovi razlozi koje ja maksimalno uvažavam, koje je iznio ... gospodin Zrno u smislu odnosa klubova, postoji i obaveza da respektiramo i ja sam zato da respektiramo stav Komisije. Međutim, ako Predstavnički dom nije prihvatio Mišljenje Komisije, nas bi trebalo istodobno da, je li, obavezuje i Mišljenje Komisije ali i stav Predstavničkog doma. Ako su naše kolege izjasnile se tako kako su se izjasnile, očigledno i to bi trebalo da ima za nas obaveznost. Ali, ostavljajući svakom naravno pravo da se izjasni tako kako će se izjasniti, da svako preuzme svoj dio odgovornosti kako je na početku ... i kazano, preuzimajući dakle posljedice ovog našeg sada ... izjašnjavanja, koje će vjerovatno biti, nije teško pretpostaviti različito od izjašnjavanja ... Predstavničkog doma, mi zapravo se dovodimo u situaciju da nećemo imati revizora, odnosno da nećemo završiti ovaj proces i to je, opet, vraćam se onom prvom razlogu koji je mene rukovodio da budem za prijedlog, i ja ću podržati izbor generalnog revizora i zamjenika koji je saglasan sa izborom Predstavničkog doma. Hvala.
Hvala lijepo. Gospodin Ivanić se je javio za riječ.
Ma ja mislim da bi trebalo pristupiti glasanju jer je otprilike jasno kako će se to sve završiti, ali evo, ja želim samo jednu rečenicu da kažem. Kao što je gospođa Majkić rekla, dominantni dio poslanika iz reda srpskog naroda je za jedno rešenje, ja, znajući gospodina 40 Kulinu, sam bio i za njega, za to rješenje, budući da mislim da je čovjek radio i vrlo korektno se postavio. Ja znam da nije dobro da nekad političari hvale revizore, ali zaista mislim da je radio vrlo korektno svoj posao, dobro i da spada među ljude koji su vrlo kvalifikovani i obrazovani u toj strukturi. Ali, kao što reče gospodin Neimarlija, ima raznih interesa i imaćemo, po meni, danas donesenu odluku. Meni je jasno da će ona biti donesena i dobro, živjećemo s tim ali sam smatrao korektnim da kažem šta mislim o prvom kandidatu iz reda srpskog naroda. Hvala.
Dobro, ja bih još želio da kažem nekoliko riječi. Poslanici evo iz SDA ali i ovih drugih stranaka u Klubu Bošnjaka podržavaju ovaj jedan principijelan stav, a to je da se bira onaj prvi sa liste. I mi ćemo glasati za prvog sa liste i iz reda ... Hrvata i iz reda Srba i iz reda Bošnjaka. Mislimo da je to i u skladu sa ovim Zakonom o ministarskim imenovanjima o kojem je govorila gospođa Alma Čolo. I, ima ovde određenih nelogičnosti, znate, kad govorimo: glasat ćemo za onoga ko ima revizija. Imamo takvih stavova i diskusija. Pa Kulina ima revizija koliko hoćete! Zašto ne glasati za Kulinu, i prvi je i ima tih revizija možda najviše od svih kandidata, ako bi to bio kriterij. Prema tome, Klub Bošnjaka, odnosno, većina u Klubu Bošnjaka ovde će glasati principijelno, u skladu sa Zakonom o ministarstvima i imenovanjima za onoga kandidata koji je prvi na listi. Mislim da je to naša zakonska obaveza, da svaki drugačiji izbor može dovesti do ukupnog poništenja izbora revizora. Sada, koliko vidim, možemo pristupiti glasanju. Je li tako? Prvo se izjašnjavamo o kandidaturi za generalnog revizora. Imate rang-listu. Prvi na listi je Milenko Šego. Ko je za Milenka Šegu? Možete glasati! Gospodin Šego je izabran jednoglasno. Znači ... 11 glasova „za“, „protiv“ nema, „suzdržanih“ nema. Sada se izjašnjavamo o kandidatu za zamjenika generalnog revizora iz reda bošnjačkog naroda. Prvi na listi je Dževad Nekić. Možemo glasati! „Za“ Dževada Nekića je glasano: jedan, dva, tri, četiri, pet, šest, sedam; „protiv“ tri, „suzdržan“ jedan. Nemamo
Nema entitetsku većinu, mora usaglašavanje. 41
Jeste, mora da se ide na usaglašavanje. Hoćemo li sada odmah se usaglašavati? Znači, nismo se mogli usaglasiti. Onda ponovo glasamo. Je li tako? U skladu sa članom 73. stav (4) Poslovnika, znači ako ne uspije usaglašavanje, odluke se donose većinom glasova onih koji su nazočni i glasaju pod uvjetom da ... glasovi „protiv“ ne smiju sadržavati dvije trećine ili više glasova izaslanika ili zastupnika izabranih iz svakog entiteta. Možemo glasati. Glasamo svi. Dobro, ponavljamo glasanje.
Isto kako glasamo, samo se drugo broji.
Isto glasamo kao što smo glasali maloprije. Možemo glasati! Znači, 7 : 3, isto
7 : 4!
Ja, 7 : 4.
Prošao je kandidat jer nema dvije trećine glasova „ protiv“ iz RS-a.
Znači, prošao je kandidat Nekić, kada je u pitanju Dom naroda, jer nema dvije trećine iz RS-a glasova „protiv“, moraju biti četiri. Evo da vidimo, čekaj da vidimo.
Mislim, nema dvije trećine glasova „protiv“ i uredu je. Donesena je odluka, tačka. Izabran je prvi.
Prvi je izabran sa liste. 42 Idemo na sljedeće, dobro. Sada glasamo o ... Je li ovo sada preskačemo ... ove druge kandidate? ne znam, Munib Ovčina itd. Admir Džumhur, jeste. Idemo sada, sad se izjašnjavamo o kandidatima za zamjenika generalnog revizora iz reda srpskog naroda. U Zastupničkom je izabran broj 2. sa liste, ne znam tačno ko ali evo prvi na listi je Dragan Kulina. Možemo početi glasati. Konstatujem da prijedlog kandidata Dragana Kuline, prvog na listi, nije prošao. Idemo, drugi na listi je Božana Trninić. Možemo glasati! Konstatujem da je gospođa Božana Trninić izabrana sa sedam glasova „za“, tri „protiv“ i jednim glasom „suzdržan“. Ima ove sve potrebne većine. Je li tako, sekretare? Koliko ima iz Federacije? Ima pet i sve iz RS-a, uredu je.
Nisam siguran da li je naš sekretar kvalifikovan da kaže šta sad ovo znači, da li ima usaglašavanja. Koliko je meni jasno, nema usaglašavanja po Zakonu o izboru. Izabrana su iz reda bošnjačkog naroda dva različita kandidata na dva doma, što znači, ako ja dobro razumijem, da to znači novi konkurs. Pa mislim da bi bilo dobro da, ne znam, može li sekretar, bar koliko može objasniti šta to sad znači.
Dobro, ne znam. Evo Alma Čolo se javlja.
Ja ne znam ... gdje je propisano da ide novi konkurs? Naravno, evo dobili smo dvije različite odluke i vidjet ćemo poslije, poslije sjednice neka Kolegij vidi šta uraditi. Nigdje ne piše da se mora ići u novi konkurs. Mi možemo na drugi način prebroditi ovu situaciju. Nigdje ne piše da se mora uraditi novi konkurs. Ne kažem ja da ima usaglašavanje. Procedura glasanja se može, mislim, i na drugi način riješiti.
Dobro, evo Ilija Filipović.
Samo vrlo kratko. Pokušat ću pridonijeti da izađemo iz ove situacije. Uvjeren sam da su izabrana dva glavna revizora, i to je čisto ko suza. Dakle, reći ću i zašto. Mi smo imali slučaj kada smo imali izabranog jednog ili dvojicu ombudsmana u 43 Zastupničkom domu i ta procedura nije prošla u Domu naroda. Pa je onda rečeno i sasvim ispravno zaključeno da se ponovi natječaj za ombudsmana BiH. Ombudsman BiH je institucija koju čine tri čovjeka s potpuno jednakim mjerodavnostima, ovlastima itd. Ovdje je potpuno druga situacija. Mi ovdje imamo glavnog revizora, i to se bira samo jedan glavni revizor nakon raspisanog natječaja. Procedura provedena, glasovanje prošlo u jednom i drugom domu i to je završena priča. Biraju se dva zamjenika nakon, dakle, po istoj proceduri, jedan je izabran i drugi je, dakle, sada kao različit amandman u dva doma, ne mislim da treba ići na usuglašavanje, ali pravno gledano ne isključujem čak ni takvu mogućnost. Neka se pravni eksperti pozabave malo tim stanjem, mislim da mi nismo do sada imali, možda ovi koji duže pamte od pravnika u Tajništvu Parlamentarne skupštine mogu naći rješenje ili nekakav primjer, ali ne vidim tu veliku razliku. Ako se na usuglašavanju dogovori da je to kandidat koji je prošao na jednom ili drugom domu, možda bi to tako moglo biti. Ne bih se priklonio usuglašavanju osoba, to nisu ipak amandmani, to su osobe. Dakle, prije sam sklon tomu da bi trebalo raspisati novi natječaj za izbor kandidata, zamjenika glavnog revizora iz reda Bošnjačkog naroda. [[zajednička diskusija]]
Hilmo imate.
[[nije uključen mikrofon]] Filipović kazao, a ja isto imam u vidu ovo iskustvo sa ombudsmenom i imam u vidu mogućnost da se ovo ipak možda i pravno na sličan način tumači, ... da li se radi o jednoj instituciji sa zamjenikom, sa generalnim revizorom i zamjenicima, ili o trojici nosilaca tri, da kažem, potpuno odijeljene dužnosti. Zato ja ne bih žurio sa ovim zaključivanjem, ... kolega Filipoviću. Da li smo mi završili proces ili nismo, ... ja nisam siguran ... da smo mi, da mi možemo ovdje razdvojiti, nisam siguran, dakle, ne isključujem tu mogućnost, ali nisam uopšte siguran, imam u vidu upravo ovo sad sa ombudsmenom, imam u vidu ukupnu našu situaciju. Mislim da, ja ne bih dakle prejudiciro stvar, prepustio bih da mi to malo ... da zapravo Kolegij to ovaj malo ozbiljnije preispita, da malo ozbiljnije preispita, jer ako imamo, imamo dvije pravne mogućnosti, mogućnost sa presedanom, mogućnost bez presedana, ali imamo naše okolnosti. Dakle, ja, ja nisam siguran, nisam siguran ili nisam spreman da prihvatim da su ovo, da su ovo, dakle, nije nam čista situacija. Formalno-pravno niko od nas ne može biti siguran sada da se radi o tri potpuno različite dužnosti koje su neovisne jedna od druge, koje ne čine paket, dakle, u nekom našem ovom bosanskohercegovačkom smislu, stoga, i da nije bio jedan konkurs, i da se taj konkurs da nema organsko jedinstvo u kojem ne dopušta dijeljenje. Dakle, ja nisam siguran, zato ja molim da se ovo ipak podvrgne jednom ozbiljnom pravnom preispitivanju. Eto, samo toliko. ___________(?) [[nije uključen mikrofon]] 44
Dobro, da, da, mi smo.
Molim? ___________(?) [[nije uključen mikrofon]] Znam da rade, pa to je ta anomalija koju ... moramo otklanjati. Znam, formalno! Optužit će me se ... pripadam, evo mislim nerado ovo govorim, nerado govorim, ovo nisam nikada izustio, ne znam koja mi je ovo godina parlamentarnog rada. Prvi put sam u situaciji da izustim da ... nelagodno mi je da govorim zato što pripadam najmnogoljudnijem narodu u BiH. I zato što stalno, i na formalno i neformalnom terenu, postoji opasnost da se nekog optuži ... za nekakav unitarizam ili nešto ovako ili onako. Molim vas, ja sam samo zato da koliko je moguće dosljedno poštujemo nekakve elementarne principe oko kojih ne bi trebalo da imamo dvojbi. Da znamo gdje važi institucionalni paket ili gdje institucionalno važi, a da znamo gdje ne važi, gdje ga možemo dijeliti. Iz tog razloga, dakle, ja ne podržavam nijedno rješenje, nego samo, dakle zamoljavam i mislim da će kolega Filipović s kojim se oduvjek jako dobro razumijevam uvažiti ovo, ovu moju predostrožnost, znate. Za koju smo mi Bošnjaci krivi, naravno, evo sad u Domu naroda smo, pa mogu da kažem, je li, kolega Tihiću, je li, za koji nisu krivi, evo da kažem, delegati ni iz reda srpskog ni iz reda hrvatskog naroda, ali, ili su krivi poslanici u Predstavničkom domu koji su se oglušili o Izvještaj Komisije. Je li Komisija postupala ... strukovno, strukovno ili stranački? Mislim, dalo bi se o svemu razgovarati. Ali imajući u vidu, dakle, naše okolnosti, ja bih pledirao da vi malo stvar preispitate, da je ne prelamamo u smislu da je završen konkurs za dva, za generalnog revizora i za zamjenika, a da se treba birati jedan zamjenik. Evo, samo toliko. Hvala.
Dajte da to sad ne raspravljamo. Dobro, nema problema. Samo onako, više apelujem, jer već je kasno, 8,00 je sati.
Nema, zaista ja se slažem isto da nema potrebe da pričamo. Ali ne možete, gospodine Neimarlija, biti protiv, onda pokušavati da spasite stvar. Mora se čovjek odlučiti ili je za ili protiv ... i mogli ste, na kraju, biti uzdržani. Molim vas sad rade generalni i jedan zamjenik, iz reda bošnjačkog naroda nema nikog. Krivicu za ovakvo glasanje i ovakav rezultat Predstavnički dom je imao tajno glasanje. I smatra se i mnogi smatraju i međunarodna zajednica, mnogi su nam preporučivali da je tajno glasanje za takve vrste institucija od značaja za zemlju i treba primjenjivati. I oni su to primijenili, završili su glasanje u Predstavničkom domu, završili smo glasanja na Domu naroda. Nema vraćanja Komisiji, nije zakon, nema priče na tu temu. Izvršen je 45 izbor generalnog revizora i zamjenika iz reda srpskog naroda. Za red, za ... bošnjački naroda ide novi konkurs. Neka treći konkurs bude raspisan za gospodina Nekića, ja nemam ništa protiv ali, ... kažem, da mi nećemo glasati za čovjeka koji nema nikakvo iskustvo nijednog dana u reviziji. Eto, to je samo stav naš.
Dobro, ja zaključujem raspravu o ovoj tački dnevnoga reda. Prelazimo na 16. tačku: Ad. 16. Imenovanje tri delegata u Domu naroda u Ad hoc komisiju za provođenje procedure imenovanje: a) Nezavisnog odbora kao nezavisnog tijela policijske strukture Bosne i Hercegovine; b) Odbora za žalbe građana kao nezavisnog tijela policijske strukture Bosne i Hercegovine Predstavnički dom imenovao je Vinka Zorića, Dragu Kalabića i Adema Huskića u Ad hoc komisiju. Mi treba također da imenujemo ... naše kandidate. Evo Adem.
Ja ... Klub Bošnjaka ... gospodina Hazima Rančića, bit će mu jako drago.
Dobro. Zrno od Hrvata, je li tako? ___________(?) [[nije uključen mikrofon]] Dobro. Iz reda Srba?
Gospodin Mladen Ivanić.
Mladen Ivanić. Možemo li glasati? Znači, konstatujem da smo jednoglasno izabrali Mladena Ivanića, Branka Zrnu i Hazima Rančića u ove ad hoc komisije za imenovanja, provođenje procedure imenovanja u ove: Nezavisni odbor i Odbor za žalbe građana. 46 Idemo na 17. tačku: Ad. 17. Razmatranje izvještaja o radu za 2007. godinu zajedničkih komisija oba doma: a) Zajedničke komisije za odbranu i sigurnost BiH, b) Zajedničke sigurnosno-obavještajne komisije za nadzor nad radom Obavještajno-sigurnosne agencije BiH, c) Zajedničke komisije za ljudska prava, prava djeteta, mlade, imigraciju, izbjeglice, azil i etiku, d) Zajedničke komisije za administrativne poslove, e) Zajedničke komisije za evropske integracije, f) Zajedničke komisije za ekonomske reforme i razvoj Dobili ste izvještaje ovih komisija. Predstavnički dom je usvojio izvještaje. Otvaram raspravu. Niko se na javlja za riječ. Pristupamo glasanju. Evo, konstatujem da su jednoglasno usvojeni ovi izvještaji o radu za 2007. godinu zajedničkih komisija oba doma. Evo vidite, ... sad imamo na dnevnom redu niz ovih sporazuma o ratifikaciji. [[zajednička diskusija]]
Molim vas, prije toga, da ne bi bilo problema i da ne bismo ostajali, ovdje se otvara pitanje koliko je dvije trećine od prisutnih. Ovdje se spominje sad opet stara dilema. A ja se bojim da ćemu ući u tako teške teme povodom toga šta je dvije trećine, da ćemo se vratiti na priču iz oktobra i novembra, da je bolje da u to ne ulazimo. Jer, i ako mi oborimo sa ovih svoja tri glasa, ako se tumači da je to tri, opet nema imenovanja, opet se mora ići na konkurs. A nemojmo zbog te teškoće, ja barem tako tumačim. Vi znate da je bukvalno prepisana poslovnička odredba iz Ustava i da jedni tumače ovako, drugi onako. Nema, ako to otvorimo sad, ja se bojim da ćemo ući u probleme. I ja, a ne bih volio sa strane da neko šuška i da se neka velika filozofija od toga pravi, krajnje implikacije, ako ja dobro razumijem, glasanja u ovom domu su ili nije izabran niko ili je izabran ovaj čovjek, al' to opet znači da mora ići konkurs i u jednom i u drugom slučaju. Ne vidim šta se dobija. Ili, ako se ne misli da nije izabran prvi, da ćemo biti ponovo na glasanju pa da eventualno možemo proći, ako je to, daj da znamo da je to, pa da onda o tome raspravljamo. Ja se stvarno bojim teme da ćemo ući u jednu napetu situaciju 47 oko toga šta je dvije trećine entitetske, da se bojim da ... ćemo se vratiti u oktobar, novembar, a da ... nema potrebe za to suštinski. Evo, ali htio sam to otvoreno reći, pošto to traje sa raznih strana. Predsjedavajući, mislim da moramo znati jesmo li donijeli odluku oko prvog čovjeka, oko Bošnjaka kao dom, ili nismo. Pa, moje je mišljenje da je odluka donesena, jel' nije bilo dvije trećine. Tako ja tumačim. ___________(?) [[nije uključen mikrofon]] Pa to. Što se tiče ove tačke, predlažem da predsjedavajući otvori raspravu o svim tačkama do kraja, pa ako imamo primjedbi na neku tačku da tu posebno glasamo. Ako nema, da glasamo jednom odlukom za sve, da ne idemo sa onom procedurom.
... [[isključen mikrofon]] tačke dnevnog reda imamo sporazume, odnosno, davanje suglasnosti za ratifikaciju raznih ovih sporazuma, koje ste vi u pozivu dobili. Prijedlog je da se o tome raspravlja, rasprava vodi jedinstveno, da vodimo jednu raspravu. Da li o tome treba da glasamo? Možda da ipak glasamo? Ko je evo, ... da se izjasnimo, evo možemo glasati: da vodimo jednu raspravu po svim ovim sporazumima. Evo jednoglasno smo zaključili da vodimo jednu raspravu. Znači, na dnevnom redu je: Ad. 18. Davanje saglasnosti za ratifikaciju Strazburškog sporazuma, Ad. 19. Davanje saglasnosti za ratifikaciju Evropske konvencije o nezastarijevanju zločina protiv čovječnosti i ratnih zločina, Ad. 20. Davanje saglasnosti za ratifikaciju Konvencije o zaštiti nematerijalne kulturne baštine (UNESCO), Ad. 21. Davanje saglasnosti za ratifikaciju Sporazuma između Vijeća ministara BiH i Vlade Republike Makedonije o saradnji u borbi protiv terorizma, nelegalne trgovine, kriminala itd., Ad. 22. Davanje saglasnosti za ratifikaciju Sporazuma između Vijeća ministara BiH i Vlade Republike Makedonije o readmisiji lica koja nezakonito borave, Ad. 23. Davanje saglasnosti za ratifikaciju Okvirnog sporazuma između BiH i Komisije Evropske zajednica o pravilima saradnje koja se odnose na finansijsku pomoć EZ-a Bosni i Hercegovini, Ad. 24. Davanje saglasnosti za ratifikaciju Dvogodišnjeg sporazuma o saradnji (BCA) između BiH i Regionalnog ureda Svjetske zdravstvene organizacije za Evropu 2008./2009., 48 Ad. 25. Davanje saglasnosti za ratifikaciju Odluke o ratifikaciji Budimpeštanskog sporazuma o međunarodnom priznavanju depozita mikroorganizama radi postupka patentiranja, Ad. 26. Davanje saglasnosti za ratifikaciju Protokola koji se odnosi na Madridski sporazum o međunarodnoj registraciji žigova, Ad. 27. Davanje saglasnosti za ratifikaciju Međunarodne konvencije o zaštiti umjetnika izvođača, proizvođača fonograma i radiodifuznih organizacija, Ad. 28. Davanje saglasnosti za ratifikaciju Konvencije o zaštiti proizvođača fonograma od nedozvoljenog umnоžavanja njihovih fonograma, Ad. 29. Davanje saglasnosti za ratifikaciju Statuta, Općih principa i Proceduralnih pravila Komisije Codex Alimentarius, Ad. 30. Davanje saglasnosti za ratifikaciju Evropske socijalne povelje (revidirane), Strazbur, 3. maj 1996. godine Evo, ja sam ipak pročitao te sve sporazume da znamo o čemu se vodi rasprava. Otvaram raspravu o svim ovim tačkama dnevnoga reda. Da li se ko javlja za riječ? Pošto se niko ne javlja za riječ, pristupamo glasanju. Molim vas glasajte. Mladene, glasaj i ti! Konstatujem da smo jednoglasno izvršili ratifikaciju svih ovih sporazuma koje sam ja prethodno pročitao i koji stoje u zapisniku. I imamo još jednu tačku dnevnoga reda, to je ona dopunska tačka: Ad. 31. Inicijativa za rješavanje pitanja decertificiranih policajaca